sagorsarker/bangla-wikipedia huggingface dataset:
আব্দুল ওয়াহেদ

আব্দুল ওয়াহেদ (জন্ম: অজানা- মৃত্যু:২২ মার্চ ২০১৫) বাংলাদেশের কুষ্টিয়া জেলার একজন মুক্তিযোদ্ধা, রাজনীতিবিদ এবং সাবেক সংসদ সদস্য। তিনি কুষ্টিয়া-২ (ভেড়ামারা-মিরপুর) আসন থেকে বাংলাদেশ জামায়াতে ইসলামীর হয়ে ১৯৮৬ সালের জাতীয় সংসদ নির্বাচনে সাংসদ নির্বাচিত হয়েছিলেন। এছাড়াও তিনি দৈনিক সংগ্রাম পত্রিকায় নিয়মিত লেখালেখি করতেন।
আব্দুল ওয়াহেদ ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার মিরপুর উপজেলার ছাতিয়ান ইউনিয়নের ধলসা গ্রামে জন্মগ্রহণ করেন। তার পিতার নাম দানেজ আলী। চার ভাই ও দুই বোনের মধ্য তিনি বড় ছিলেন। তিনি ১৯৬৮ সালে এসএসসি, ১৯৭১ সালে এইচএসসি, ১৯৭৫ সালে অর্থনীতিতে অনার্স এবং ১৯৭৬ সালে এমএ পাস করেন।
আব্দুল ওয়াহেদ বাংলাদেশ জামায়াতে ইসলামীর কেন্দ্রীয় মজলিসে শূরা সদস্য, যশোর-কুষ্টিয়া অঞ্চলের কেন্দ্রীয় দায়িত্বশীল, ১৯৯১ সাল থেকে ২০১৩ সাল পর্যন্ত জামায়াতের কুষ্টিয়া জিলা আমীর হিসেবে দায়িত্ব পালন করেন। তিনি রাজশাহী বিশ্ববিদ্যালয়ের সিনেট সদস্য ছিলেন। তিনি স্বৈরাচার বিরোধী গণতান্ত্রিক আন্দোলনে গুরুত্বপূর্ণ ভূমিকা পালন করেন। ১৯৮৬ সালে কুষ্টিয়া-২ (ভেড়ামারা-মিরপুর) আসনে জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে নির্বাচনে সংসদ সদস্য নির্বাচিত হয়েছিলেন। লেখক হিসেবে তিনি পরিচিত ছিলেন। তার লেখা কয়েকটি ইসলামিক বই প্রকাশিত হয়েছিলো। তিনি দৈনিক সংগ্রাম সহ বিভিন্ন দৈনিকে লেখালেখি করতেন।
আব্দুল ওয়াহেদ ২২ মার্চ ২০১৫ সালে কুষ্টিয়া জেনারেল হাসপাতালে হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুকালে তার বয়স হয়েছিলো ৬৩ বছর। তিনি স্ত্রী, দুই ছেলে, চার মেয়ে, নাতি-নাতনিসহ অসংখ্য গুণগ্রাহী রেখে যান। কুষ্টিয়া কেন্দ্রীয় ঈদগাহ ময়দানে জানাযা শেষে কুষ্টিয়া পৌর গোরস্থানে তাকে দাফন করা হয়।
লাৎসিও

লাৎসিও (; আ-ধ্ব-ব [ˈlattsjo]; ) দক্ষিণ ইউরোপের রাষ্ট্র ইতালির ২০টি প্রশাসনিক অঞ্চলের একটি। অঞ্চলটি ইতালির উপদ্বীপ অংশের কেন্দ্রভাগে অবস্থিত। লাৎসিও অঞ্চলে প্রায় ৫৯ লক্ষ লোকের বাস; এটি ইতালির দ্বিতীয় সর্বোচ্চ জনবহুল অঞ্চল (লোমবার্দিয়ার পরেই)। অঞ্চলটির বাৎসরিক স্থূল অভ্যন্তরীণ উৎপাদন ১৯ হাজার কোটি ইউরোর বেশি, ফলে এটির অর্থনীতির আকার ইতালির প্রশাসনিক অঞ্চলগুলির মধ্যে দ্বিতীয় বৃহত্তম। লাৎসিও অঞ্চলের রাজধানীর নাম রোম। রোম ইতালির জাতীয় রাজধানী এবং বৃহত্তম শহর।
লাৎসিও-র ভৌগোলিক আয়তন ১৭,২৪২ বর্গকিলোমিটার। এর উত্তরে তোসকানিয়া, উমব্রিয়া ও মার্কে অঞ্চলগুলি, পূর্বে আবরুৎসো ও মোলিজে অঞ্চলগুলি, দক্ষিণে কাম্পানিয়া অঞ্চল এবং পশ্চিমে টিরেনীয় সাগর (ভূমধ্যসাগরের অংশ)। অঞ্চলটি প্রধানত সমতল, তবে পূর্ব প্রান্তে ও দক্ষিণের জেলাগুলিতে অনুচ্চ পার্বত্য অঞ্চল বিদ্যমান।
বলওয়ান্ত সিং

বলওয়ান্ত সিং একজন শিক্ষক ও রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি পাঞ্জাব ভারতের কমিউনিস্ট পার্টি (মার্ক্সবাদী) এর সম্পাদক ছিলেন। এছাড়া, তিনি পাঞ্জাব বিধানসভার একজন সদস্য ছিলেন।
বলওয়ান্ত সিং একজন সরকারি স্কুলশিক্ষক ছিলেন। ১৯৬৮ সালে চাকরি ছেড়ে রাজনীতিতে যোগ দেন। ১৯৮০ সালে তিনি রাজপুরা থেকে পাঞ্জাব বিধানসভার সদস্য হিসেবে নির্বাচিত হয়েছিলেন। এছাড়া, তিনি ১৯৯৮ সাল থেকে ২০০৮ সাল পর্যন্ত পাঞ্জাব ভারতের কমিউনিস্ট পার্টি (মার্ক্সবাদী) এর সম্পাদক হিসেবে দায়িত্ব পালন করেছেন।
বলওয়ান্ত সিং ২০১৯ সালের ২১ মার্চ ৮২ বছর বয়সে মৃত্যুবরণ করেন।
কালিচন্দ্র রায় চৌধুরী

কালীচন্দ্র রায়চৌধুরী (১৮২২ - ১৯৫৯) ঊনবিংশ শতকের গোড়ার দিকের সাহিত্যিক ও প্রকাশক। অধুনা বাংলাদেশের রংপুরের কুন্ডীর জমিদার বংশে জন্ম। বাংলা সাহিতত্যের প্রতি তার বিশেষ অনুরাগ ছিল। রামনারায়ণ তর্করত্ন রচিত বাংলার আদি নাটক "কুলীন কূলসর্বস্ব"' কে পুরস্কৃত করে তিনি বাঙলা সাহিত্যে স্মরণীয় হয়ে আছেন। বাংলা সাহিত্যের বিকাশে ও প্রচারে সেসময় মুখ্য ভূমিকা পালন করেছেন। তারই উদ্যোগে মফস্সলে প্রথম মুদ্রাযন্ত্র প্রতিষ্ঠা হয় এবং রংপুর হতে 'রংপুর বার্তাবহ' প্রথম প্রকাশিত হয়। তার মৃত্যুর পর সেটি 'রংপুর দিকপ্রকাশ' নামে প্রকাশিত হতে থাকে।  তিনি নিজেও সাহিত্য রচনা করেছেন। 'স্বভাব দর্পণ' ও 'প্রেমরসাস্টক ' গ্রন্থের রচয়িতা তিনি।
1. "রঙ্গপুরের বরেণ্য ব্যক্তিত্ব" 2007 সালে রংপুর গবেষণা পরিষদ কর্তৃক বৃহত্তর রংপুর জেলার 125 জন বরেণ্য ব্যক্তির তালিকা। জন্ম তারিখ ও মৃত্যু তারিখ সংগ্রহ করা হয়েছে।
ফুলবাড়ীয়া ইউনিয়ন, মিরপুর

ফুলবাড়িয়া ইউনিয়ন বাংলাদেশের কুষ্টিয়া জেলার মিরপুর উপজেলার একটি ইউনিয়ন।
শিক্ষার হার : 
শিক্ষা প্রতিষ্ঠান
বর্তমান চেয়ারম্যান-
চেয়ারম্যানগণের তালিকা
১.আতাহার আলী (২০০৩-২০১২)
২.খন্দকার টিপু সুলতান( ২০১২-২০১৭)
৩.হাজী আব্দুস সালাম (২০১৭-২০২২)
৪.নুরুল ইসলাম(২০২২-বতমান
কৃষ্ণদয়াল বসু

কৃষ্ণদয়াল বসু (২৭ জানুয়ারি ১৮৯৭ — ৮ জানুয়ারি ১৯৭২) বাংলার প্রখ্যাত শিশু-সাহিত্যিক।
কৃষ্ণদয়াল বসুর জন্ম অধুনা বাংলাদেশের ঢাকার চক-মীরপুরে। পিতার নাম হরিদয়াল বসু। ১৯১৬ খ্রীষ্টাব্দে ইংরাজীতে অনার্স সহ বি এ পাস করে কর্মজীবন শুরু করেন শিক্ষক হিসাবে। ময়মনসিংহের চন্দ্রকোনা হাই স্কুলের প্রধান শিক্ষক ছিলেন। ১৯২৮ খ্রীষ্টাব্দে পদত্যাগ করে কলকাতার মিত্র ইনস্টিটিউশনের শিক্ষক হয়ে আসেন। অবসরগ্রহণের আগে পর্যন্ত এখানেই সুখ্যাতির সঙ্গে ইংরাজী ও বাংলা ভাষার শিক্ষকতা করেন।
শিক্ষকতার সাথে সাথে ছোটদের জন্য বহু পত্র-পত্রিকায় প্রচুর ছড়া ও কবিতা নিয়মিতই লিখতেন। সেসব শিশু ও কিশোর পত্র পত্রিকার মধ্যে অন্যতম ছিল 'খোকাখুকু', 'শিশুসাথী', 'পাঠশালা', 'কৈশোরিকা' প্রভৃতি। এই সমস্ত পত্রিকায় প্রকাশিত কবিতাগুলি পরে 'রুনুঝুনু' নামে পুস্তকাকারে প্রকাশিত হয়। ১৯৫৭ খ্রীষ্টাব্দে প্রকাশিত তার অপর কবিতার বই হল- 'ছড়া ও ছন্দ'। তার রচিত কয়েকটি পুস্তক স্কুলপাঠ্য হিসাবে এক সময় সমাদৃত ছিল।
অন্যান্য গ্রন্থগুলি হল -
কৃষ্ণদয়াল বসু ১৯৭২ খ্রীষ্টাব্দের ৮ ই জানুয়ারি মৃত্যুবরণ করেন।
ছাতিয়ান ইউনিয়ন

<br>
ছাতিয়ান ইউনিয়ন বাংলাদেশের কুষ্টিয়া জেলার মিরপুর উপজেলার একটি ইউনিয়ন।
৩২ বর্গ কি.মি.।
গ্রাম সমূহ:-
আয়তন - ২৩৩০ একর। নিবন্ধিত জনসংখ্যা - ৩৪,৩২৬ জন। ভোটার সংখ্যা আনুমানিক - ২২০০০ জন।
শিক্ষার হার : ৮২%
শিক্ষা প্রতিষ্ঠান
ছাতিয়ান কৈ মারার বিল, কবি দাদ আলীর মাজার (আটিগ্রাম)
বর্তমান চেয়ারম্যান- মোঃ জসি"ম উদ্দিন বিশ্বাস"
@শোন্দহ গ্রামে ব্রিটিশ আমল থেকে শোন্দহ খাদ্য গুদাম ঘর, কৃষি অফিস, ভূমি অফিস,ইউনিয়ন পরিষদ অবস্থিত এবং বর্তমানে সেখানে কোন কার্যক্রম চালু নেই।তার পাশেই শোন্দহ পুলিশ ক্যাম্প গড়ে উঠেছে।
আকিরা ইয়োশিনো

আকিরা ইয়োশিনো (; জন্ম: ৩০ জানুয়ারি ১৯৪৮) হলেন একজন জাপানি রসায়নবিদ। যিনি আসাজি কাসেই কর্পোরেশনের ফেলো ও মেইজো বিশ্ববিদ্যালয়ের অধ্যাপক। তাকে আধুনিক লিথিয়াম আয়ন ব্যাটারির জনক হিসেবে অভিহিত করা হয় যা মোবাইল ফোন ও ল্যাপটপে ব্যবহৃত হয়। তিনি ২০১৯ সালে রসায়নে নোবেল পুরস্কার লাভ করেছিলেন।
আকিরা ইয়োশিনো ১৯৪৮ সালের ৩০ জানুয়ারি জাপানের সুইটায় জন্মগ্রহণ করেন। তিনি কিয়োটো বিশ্ববিদ্যালয় থেকে ১৯৭০ সালে স্নাতক ও ১৯৭২ সালে স্নাতকোত্তর করে ওসাকা বিশ্ববিদ্যালয় থেকে ডক্টরেট ডিগ্রি লাভ করেন।
১৯৮১ সালে আকিরা ইয়োশিনো পলিসেটিলিন ব্যবহার করে রিচার্জ করা যায় এমন ব্যাটারি নিয়ে গবেষণা শুরু করেন। পলিসেটিলিন হল এক রকম তড়িৎবাহী পলিমার যেটি হিদেকি শিরাকাওয়া আবিষ্কার করেছিলেন ও তার আবিষ্কারের জন্য তিনি পরবর্তীতে ২০০০ সালে রসায়নে নোবেল পুরস্কার লাভ করেছিলেন।
১৯৮৩ সালে ইয়োশিনপ লিথিয়াম কোবাল্ট অক্সাইড (LiCoO) (১৯৭৯ সালে গডশ্যাল ও তার দল স্ট্যানফোর্ড বিশ্ববিদ্যালয়ে, ও অক্সফোর্ড বিশ্ববিদ্যালয়ের জন বি. গুডএনাফ ও কোইচি মিজুশিমা এটি আবিষ্কার করেছিলেন) ক্যাথোড হিসেবে ব্যবহার করেছিলেন ও পলিসেটিলিনকে অ্যানোড হিসেবে ব্যবহার করেছিলেন। এই ধরনের ব্যাটারির অ্যানোডে কোনো লিথিয়াম ছিল না এবং এখানে লিথিয়াম আয়ন ক্যাথোডের LiCoO থেকে অ্যানোডে আসত চার্জিংয়ের সময়, যা ছিল আধুনিক লিথিয়াম আয়ন ব্যাটারির পথপ্রদর্শক।
পলিসেটিলিনের ঘনত্ব খুব কম যার দরুন ব্যাটারির কর্মে সমস্যা সৃষ্টি কর‍ত। এর দরুন ইয়োশিনো কার্বনীয় বস্তু অ্যানোডে ব্যবহার করেন ও ১৯৮৫ সালে তিনি প্রথম প্রোটোটাইপ লিথিয়াম আয়ন ব্যাটারি তৈরি করেন ও পেটেন্ট লাভ করেন। এভাবেই জন্ম হয়েছিল আধুনিক লিথিয়াম আয়ন ব্যাটারির।
সনি ১৯৯১ সালে এবং এঅ্যান্ডটি ব্যাটারি (আসাহি কাসেই ও তোশিবার যৌথ বিনিয়োগে প্রতিষ্ঠিত) ১৯৯২ সালে এই ধরনের ব্যাটারি বাজারে আনে।
ইয়োশিনো আবিষ্কার করেছিলেন যে অ্যানোডের জন্য কার্বনীয় পদার্থ উপযুক্ত। ইয়োশিনো ফয়েল কারেন্ট সংগ্রাহকের উন্নয়ন ঘটান। যা কম মূল্যে উচ্চ ভোল্টেজ পাবার বিষয় নিশ্চিত করেছিল। এছাড়া, ব্যাটারিতে অতিরিক্ত সুরক্ষার জন্য ধনাত্মক তাপীয় সহগযন্ত্র ব্যবহৃত হয়েছিল।
১৯৮৬ সালে ইয়োশিনো লিথিয়াম আয়ন ব্যাটারি তৈরির অনুমোদন প্রদান করেন। তার এই ব্যাটারি ছিল পূর্বের লিথিয়াম আয়ন ব্যাটারি অপেক্ষা উন্নত। তার এই ব্যাটারি সম্পর্কে পরীক্ষা চালিয়ে মার্কিন কর্তৃপক্ষ মতামত প্রদান করেছিল যে এটি সে আমলে প্রচলিত ধাতব লিথিয়াম ব্যাটারি থেকে আলাদা।
ব্রেন্ডন ব্রেসওয়েল

ব্রেন্ডন পল ব্রেসওয়েল (; জন্ম: ১৪ সেপ্টেম্বর, ১৯৫৯) অকল্যান্ডে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, নর্দার্ন ডিস্ট্রিক্টস ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ব্রেন্ডন ব্রেসওয়েল।
ব্রেন্ডন ব্রেসওয়েলের অপর তিন ভ্রাতাও প্রথম-শ্রেণীর ক্রিকেটে অংশ নিয়েছেন। তন্মধ্যে, নিউজিল্যান্ডের প্রথিতযশা ও সাবেক ক্রিকেটার জন ব্রেসওয়েলের কনিষ্ঠ ভ্রাতা তিনি। তোরঙ্গ বয়েজ কলেজে পড়াশোনা করেছেন। ১৯৭৪ থেকে ১৯৭৮ সময়কালে প্রথম একাদশের পক্ষে খেলেন।
১৯৭৭-৭৮ মৌসুম থেকে ১৯৮৯-৯০ মৌসুম পর্যন্ত ব্রেন্ডন ব্রেসওয়েলের প্রথম-শ্রেণীর খেলোয়াড়ী জীবন চলমান ছিল। পুরো খেলোয়াড়ী জীবনেই আঘাত তার নিত্যসঙ্গী ছিল।
সমগ্র খেলোয়াড়ী জীবনে ছয়টিমাত্র টেস্ট ও একটিমাত্র ওডিআইয়ে অংশগ্রহণ করেছেন ব্রেন্ডন ব্রেসওয়েল। ২৭ জুলাই, ১৯৭৮ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
তিনটিমাত্র প্রথম-শ্রেণীর ক্রিকেট খেলায় অভিজ্ঞ থাকা অবস্থায় ১৮ বছর বয়সী ব্রেন্ডন ব্রেসওয়েলকে ইংল্যান্ড গমনের জন্যে মনোনীত করা হয়। ওভালের অভিষেক ঘটা টেস্টে গ্রাহাম গুচ ও মাইক ব্রিয়ারলিকে শুরুতেই বিদেয় করেছিলেন। তিন টেস্টের ঐ সিরিজে নয় উইকেট পেয়েছিলেন তিনি। তবে, এর পরপরই আঘাতের কবলে পড়তে শুরু করেন। ফলশ্রুতিতে, পরবর্তী সাত বছরে তিনি আর মাত্র তিন টেস্টে অংশ নিতে পেরেছিলেন। ১৯৮৯-৯০ মৌসুমে বিস্ময়করভাবে অস্ট্রেলিয়া গমনে তাকে দলে রাখা হয়। কিন্তু একটি খেলায় অংশ নেয়ার পরই পুনরায় দূর্ভাগ্যের কবলে পড়েন।
ক্রিকেট খেলার পাশাপাশি রাগবি ফুটবলেও দক্ষতা ছিল তার। কিং কান্ট্রির পক্ষে রাগবি খেলায় অংশ নিয়েছেন। ক্রিকেট খেলা থেকে অবসর গ্রহণের পর ব্রেসওয়েল ক্রিকেট একাডেমি পরিচালনা করছেন। ব্যক্তি মালিকানাধীন এ ক্রিকেট প্রশিক্ষণ কেন্দ্রটি নেপিয়ারে অবস্থিত।
ব্যক্তিগত জীবনে বিবাহিত তিনি। তার পুত্র ডগ ব্রেসওয়েল সেন্ট্রাল ডিস্ট্রিক্টস ও নিউজিল্যান্ড দলের পক্ষে খেলছেন।
আহসান হাবিব লিঙ্কন

আহসান হাবিব লিঙ্কন জাতীয় পার্টির রাজনীতিবিদ এবং কুষ্টিয়া-২ (ভেড়ামারা-মিরপুর) আসনের সাবেক সংসদ সদস্য। তিনি জাতীয় পার্টির হয়ে ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়েছিলেন।
আহসান হাবিব লিঙ্কন কুষ্টিয়া জেলায় জন্মগ্রহণ করেন।
আহসান হাবিব লিঙ্কন হুসেইন মুহম্মদ এরশাদের নেতৃত্বাধীন জাতীয় পার্টির প্রেসিডিয়াম সদস্য ও কুষ্টিয়া জেলা সভাপতি ছিলেন। তিনি জাতীয় পার্টির হয়ে ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়েছিলেন। তিনি ২৭ জানুয়ারি ২০১৪ সালে বিশ দলীয় জোটের শরিক কাজী জাফর আহমেদের নেতৃত্বাধীন জাতীয় পার্টিতে যোগ দেন। ১৯৯১ ও ১৯৯৬ সালের নির্বাচনে জাতীয় পার্টির হয়ে প্রতিদন্ধিতা করে পরাজিত হন। সর্বশেষ ২০১৮ সালে বিশ দলীয় জোটের হয়ে ঐক্যফ্রন্টের থেকে নির্বাচনে অংশগ্রহণ করে পরাজিত হন তিনি।
নর্দাম্পটনশায়ার কাউন্টি ক্রিকেট ক্লাব

নর্দাম্পটনশায়ার কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া অবকাঠামোয় পরিচালিত ক্রিকেটে আঠারোটি প্রথম-শ্রেণীর কাউন্টি ক্রিকেট ক্লাবগুলোর অন্যতম। সীমিত ওভারের খেলায় দলটি নর্দান্টস স্টিলব্যাকস নামে পরিচিত। ১৮৮১ সালে গঠিত ‘নর্দাম্পটনশায়ার রেজিম্যান্টস’ কর্তৃক এ ক্লাবটি প্রতিষ্ঠিত হয়েছিল বলে জানা যায়। ঊর্ধ্বতন কর্মকর্তাদের কাছ থেকে নিগৃহীত সৈনিকদের স্মরণে এ নামের উৎপত্তি ঘটেছে।
১৮৭৮ সালে প্রতিষ্ঠিত নর্দাম্পটনশায়ার (নর্দান্টস) শুরুতে মাইনর কাউন্টির মর্যাদাপ্রাপ্ত হয়। ১৮৯০-এর দশকের শুরুতে মাইনর কাউন্টিজ চ্যাম্পিয়নশীপে একচ্ছত্র প্রভাববিস্তার করতে থাকে। ১৯০৫ সালে ক্লাবটি কাউন্টি চ্যাম্পিয়নশীপে যোগদান করে। এরপর, প্রথম-শ্রেণীর ক্রিকেটের পাবার পর থেকে ইংল্যান্ডের প্রত্যেক শীর্ষস্তরের ঘরোয়া প্রতিযোগিতায় অংশ নিতে থাকে।
নর্দাম্পটনের কাউন্টি ক্রিকেট গ্রাউন্ডে নিজেদের অধিকাংশ খেলাগুলো আয়োজন করে থাকে। তবে, কেটারিং, উইলিংবোরা ও পিটারবোরায়ও খেলা আয়োজন করা হতো। কাউন্টির বাইরে লাটন, ট্রিং ও মিল্টন কেইন্সে একদিনের খেলা আয়োজন করে।
২০১৮ মৌসুমে নর্দাম্পটনশায়ার কাউন্টি চ্যাম্পিয়নশীপের দ্বিতীয় বিভাগে খেলে। এছাড়াও, উত্তরাঞ্চলভিত্তিক রয়্যাল লন্ডন ওয়ান-ডে কাপ ও ভাইটালিটি টি২০ ব্লাস্টে অংশ নেয়।
নর্দাম্পটনশায়ারের পক্ষে সর্বাধিক প্রথম-শ্রেণীর রান <br>
যোগ্যতা - ২০০০০
নর্দাম্পটনশায়ারের পক্ষে সর্বাধিক প্রথম-শ্রেণীর উইকেট <br>
যোগ্যতা - ৮০০ উইকেট
দলগত সর্বমোট
প্রত্যেক উইকেটে রেকর্ডসংখ্যক রানের জুটি
নিচের তালিকায় ক্লাবের খেলোয়াড়গণ টেস্ট ও ওডিআই ক্রিকেটে অংশগ্রহণ করেছেন। এছাড়াও, হান্ড্রেড গ্রেটস: নর্দাম্পটনশায়ার কাউন্টি ক্রিকেট ক্লাব গ্রন্থে উল্লেখিত খেলোয়াড়দেরকেও এতে অন্তর্ভুক্ত করা হয়েছে।
ইংল্যান্ড
অস্ট্রেলিয়া
দক্ষিণ আফ্রিকা
ভারত
পাকিস্তান
ওয়েস্ট ইন্ডিজ
নিউজিল্যান্ড
জিম্বাবুয়ে
আয়ারল্যান্ড
শ্রীলঙ্কা
স্কটল্যান্ড
আনুষ্ঠানিকভাবে নর্দাম্পটনশায়ারের অধিনায়কদের দায়িত্বপ্রাপ্ত খেলোয়াড়দের পূর্ণাঙ্গ তালিকার জন্যে দেখুন:
উল্লেখযোগ্য অধিনায়ক:
নর্দাম্পটনশায়ারের পক্ষে প্রথম খেলায় অংশগ্রহণকারী খেলোয়াড়দেরকে স্বয়ংক্রিয়ভাবে ক্যাপ প্রদান করা হয় না। এর পরিবর্তে তাদেরকে সুন্দর ক্রীড়াশৈলী প্রদর্শন করে আদায় করে নিতে হয়। সাম্প্রতিক সময়ে কাউন্টি ক্যাপ লাভকারী ক্রিকেটারদেরকে ডোরাকাটা হলুদের সাথে ম্যারুন রঙের ক্যাপ দেয়া হয়। নিম্নবর্ণিত খেলোয়াড়গণ ক্যাপ লাভ করেছেন।
শেরপুর সরকারি কলেজ, বগুড়া

শেরপুর সরকারি কলেজ বগুড়া জেলার শেরপুর উপজেলায় অবস্থিত জাতীয় বিশ্ববিদ্যালয় অধিভুক্ত একটি সরকারি কলেজ। কলেজটি ১৯৬৭ সালে প্রতিষ্ঠিত হয়।
১৯৬৭ সালের ২৫ নভেম্বর শেরপুর কলেজ তার যাত্রা শুরু করে৷ কলেজটি প্রতিষ্ঠার পিছনে স্থানীয় সাধারণ জনগণ রাজনীতিবিদ, সরকারি উচ্চ পদস্থ কর্মকর্তাদের অবদান ছিল। এর মধ্যে উল্লেখযোগ্য হলেন "মহসীন আলী দেওয়ান", শেরপুর, ধুনট ও নন্দীগ্রামের উপজেলার তৎকালীন এমপি "গোলাম রব্বনী", বগুড়ার তদানি ন্তন মহুকমা প্রশাসক "এস.এম. ইসমাইল হক", শেরপুরের তৎকালীন সার্কেল অফিসার "মুহম্মদ মুজিবুর রহমান"। কলেজটি শুরু থেকেই রাজশাহী মাধ্যমিক ও উচ্চমাধ্যমিক শিক্ষাবোর্ড কর্তৃক স্বীকৃতি ও একই সাথে রাজশাহী বিশ্ববিদ্য্যালয় হতে স্নাতক শ্রেনীর পাাঠদানের অনুমতি লাভ করে। ২০১৮ সালে কলেজটি সরকারি কলেজ উন্নীত হয়।
কলেজটিতে উচ্চ মাধ্যমিক পর্যায়ে রাজশাহী বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০৩ ধরনের ডিগ্রি কোর্স রয়েছে।
সংবেদী স্নায়ু

সংজ্ঞাবহ স্নায়ু () বা সংবেদনশীল স্নায়ু যা অ্যাফেরেন্ট নার্ভ নামেও পরিচিত হচ্ছে এমন এক প্রকার স্নায়ু যা কেন্দ্রীয় স্নায়ুতন্ত্রের (সিএনএস) দিকে সংবেদনশীল তথ্য বহন করে। এটি একগুচ্ছ তারের আঁটির মতো অ্যাফারেন্ট স্নায়ুতন্তুর একটি সমষ্টি যা প্রান্তীয় স্নায়ুতন্ত্রের (পিএনএস) সংজ্ঞাবহ স্নায়ুকোষ (সেনসরি রিসেপ্টর) থেকে সৃষ্ট। মোটর স্নায়ুগুলো কেন্দ্রীয় স্নায়ুতন্ত্র থেকে প্রান্তীয় স্নায়ুতন্ত্রে তথ্য পরিবহন করে এবং উভয় প্রকার স্নায়ু-ই প্রান্তীয় স্নায়ু হিসেবে পরিচিত।
অ্যাফারেন্ট স্নায়ুতন্তুগুলো সারা শরীরে ছড়িয়ে থাকা সংজ্ঞাবহ স্নায়ুকোষের মধ্যে সংযোগ স্থাপন করে। আর এই স্নায়ু পথে আদান-প্রদানকৃত তথ্য কেন্দ্রীয় স্নায়ুতন্ত্রের প্রাসঙ্গিক সার্কিটে প্রক্রিয়াকৃত হয়।
অ্যাফেরেন্ট স্নায়ুতন্তু প্রায় সময়ই মোটর স্নায়ুকোষ সংবলিত ইফারেন্ট স্নায়ুতন্তুর সাথে জোড়াবদ্ধ থাকে যা কেন্দ্রীয় স্নায়ুতন্ত্র থেকে প্রান্তীয় স্নায়ুতন্ত্রের বিভিন্ন স্নায়ুতে তথ্য পরিবহন করে। উদ্দীপনা বা স্টিমুলাই উদ্দীপনা গ্রহণকারী বা রিসেপ্টরগুলোতে নার্ভ ইমপালসের সৃষ্টি করে যা সৃষ্ট কাজের সম্ভাব্যতার পর সেনসরি ট্রান্সডাকশন হিসেবে পরিচিত।
কাজের ব্যাপকতার কারণে সংজ্ঞাবহ স্নায়ুর ক্ষতির ফলে অনেক ধরনের উপসর্গ দেখা যায়। এ ধরনের স্নায়ুর আঘাতজনিত বা অন্যান্য কোনো ক্ষতির হলে তা পেরিফেরাল নিউরোপ্যাথির কারণ হতে পারে। সেই সাথে কোনো অবস্থানে থাকার অনুভূতির হ্রাস পাওয়া, সমন্বয় ও ভারসাম্য ঠিক রাখার ক্ষমতা কমে যাওয়াও এই কারণে হতে পারে। এর পাশাপাশি শরীরের তাপমাত্রার পরিবর্তন ও ব্যাথার অনুভূতি কমে যাওয়ার কারণে অন্যান্য শারীরিক সমস্যার দিকে মোড় নিতে পারে।
এম. স্ট্যানলি হুইটিংহ্যাম

এম. স্ট্যানলি হুইটিংহ্যাম হলেন একজন ব্রিটিশ-মার্কিন রসায়নবিদ। তিনি বর্তমানে স্টেট ইউনিভার্সিটি অব নিউ ইয়র্ক-এর অধীন বিংহ্যামটন বিশ্ববিদ্যালয়ের উপাদান বিজ্ঞান ও প্রকৌশল শিক্ষাক্রমের পরিচালক ও রসায়নশাস্ত্রের অধ্যাপক। লিথিয়াম আয়ন ব্যাটারির উন্নয়ন নিয়ে কাজ করায় তিনি ২০১৯ সালে রসায়নে যৌথভাবে নোবেল পুরস্কার লাভ করেন।
হুইটিংহ্যাম যুক্তরাজ্যের লিংকনশায়ারের স্ট্যামফোর্ড বিদ্যালয়ে ১৯৫১-১৯৬০ সাল পর্যন্ত লেখাপড়া করেন। পরবর্তীতে তিমি রসায়ন বিষয়ে পড়ার জন্য ভর্তি হন অক্সফোর্ডের
] নিউ কলেজে। তিনি অক্সফোর্ড বিশ্ববিদ্যালয় থেকে ১৯৬৪ সালে বি.এ, ১৯৬৭ ডালে এম.এ এবং ১৯৬৮ সালে পিএইচডি ডিগ্রি অর্জন করেন। তিনি তার স্নাতকোত্তর সম্পন্ন করার পর পোস্ট ডক্টরাল ফেলো হিসেবে যোগ দেন স্ট্যানফোর্ড বিশ্ববিদ্যালয়ে, সেখানে তিনি ১৯৭২ সাল পর্যন্ত যুক্ত ছিলেন। পরবর্তীতে তিনি এক্সন রিসার্চ ও প্রকৌশল কোম্পানিতে ১৯৭২ থেকে ১৯৮৪ সাল পর্যন্ত কাজ করেন। পরবর্তী চার বছর তিনি বিংহামটন ইউনিভার্সিটিতে অধ্যাপক হতে অগ্রাধিকার পাওয়ার জন্য স্কুলুমবার্গারে কাজ করেন।
পরবর্তী পাঁচ বছরের জন্য তিনি একই ভার্সিটিতে ভাইস-প্রভোস্ট হিসেবে গবেষণার কাজে যুক্ত ছিলেন। এছাড়াও তিনি ৬ বছর স্টেট ইউনিভার্সিটি অব নিউইয়র্কের গবেষণা ফাউন্ডেশনের ভাইস-চেয়ারম্যান হিসেবে দায়িত্ব পালন করেন। বর্তমানে তিনি বিংহামটন ইউনিভার্সিটির রসায়নের অধ্যাপক হিসেবে নিয়োজিত আছেন।
লিথিয়াম আয়ন ব্যাটারির ইতিহাসে এর উন্নয়ন ও আন্তঃক্যালাসিতকরণ আবিষ্কার নিয়ে কাজ করা প্রধান ব্যক্তিদের অন্যতম হলেন হুইটিংহ্যাম। এক্সন (Exxon) ১৯৭০ এর দশকে হুইটিংহ্যামের রিচার্জেবল লিথিয়াম আয়ন ব্যাটারি প্রস্তুত করেন। যেটি ছিলো মূলত টাইটানিয়াম ডাইসালফাইড ক্যাথোড ও লিথিয়াম অ্যানোড দ্বারা তৈরিকৃত ব্যাটারী। যাইহোক, এই রিচার্জেবল ব্যাটারি ব্যবহারিক কাজে ব্যবহারের জন্য কখনোই তৈরি করা হয় নি।
মলিবডেনাম ডাইসালফাইড দ্বারা তৈরি ব্যাটারিও প্রায় একই ধাঁচের, কিন্তু এটির স্থায়িত্ব, বৃষ্টিপ্রতিরোধী হওয়ায় ভিন্নতা বিদ্যমান। তিনি ১৯৭১ সালে দি ইলেক্ট্রোকেমিক্যাল সোসাইটি কর্তৃক নরম্যান হ্যাকারম্যান ইয়ং অথার অ্যাওয়ার্ড এবং ২০০৪ সালে ব্যাটারি রিসার্চ অ্যাওয়ার্ড লাভ করেন। "Battery Research Award" in 2004 এছাড়াও তিনি ২০০৬ সালে লিথিয়াম আয়ন ব্যাটারি নিয়ে অবদান রাখার জন্য বিজ্ঞান ও প্রযুক্তিতে ফেলো নির্বাচিত হন। তিনি ২০১০ সালে গ্রীনটেক মিডিয়া কর্তৃক সেরা ৪০ উদ্ভাবনকারীর তালিকায় স্থান পান। ২০১২ সালে হুইটিংহ্যাম লিথিয়াম ব্যাটারিতে অবদান রাখার জন্য আজীবন আইবিএ ইগার অ্যাওয়ার্ড সম্মাননায় ভূষিত হন এবং ২০১৩ সালে মেটেরিয়াল রিসার্চ সোসাইটির ফেলো (সভ্য) হন।
সর্বশেষ ২০১৯ সালে লিথিয়াম আয়ন ব্যাটারির উন্নয়নকল্পে কাজ করায় জন বি. গুডএনাফ ও আকিরা ইয়োশিনোর সাথে রসায়নে যৌথভাবে নোবেল পুরস্কার লাভ করেন।
মারিয়া নূর

মারিয়া নূর একজন বাংলাদেশী মডেল, উপস্থাপিকা এবং অভিনেত্রী। রেডিও জকি হিসেবে তার মিডিয়া জগতে আগমন ঘটে। এরপর টেলিভিশান এ উপস্থাপনার মাধ্যমে জনপ্রিয়তা পান।
মারিয়া ঢাকা জেলায় জন্মগ্রহণ করেন। লালমাটিয়া গার্লস স্কুলে এস এস সি এবং ঢাকা সিটি কলেজ থেকে উচ্চতর শিক্ষা সম্পন্ন করে। শান্ত-মারিয়াম ইউনিভার্সিটি অব ক্রিয়েটিভ টেকনোলজি বিশ্ববিদ্যালয় থেকে ফ্যাশন ডিজাইনে ডিপ্লোমা করেন।
মারিয়া ২০০৯ সালে রেডিও জকি হিসেবে এবিসি রেডিও তে তার কর্মজীবন শুরু করেন। এরপর তিনি টেলিভিশান উপস্থাপিকা হিসেবে তার মিডিয়া ক্যারিয়ার শুরু করেন। জিটিভির ‘ক্রিকেট এক্সট্রা’য় সাবলীল উপস্পানায় সকলের নজরে আসেন। উপস্থাপনার পাশাপাশি তিনি নিয়মিত বিজ্ঞাপনে অভিনয় করছেন
জাতীয় জনসংখ্যা গবেষণা ও প্রশিক্ষণ ইনস্টিটিউট

জাতীয় জনসংখ্যা গবেষণা ও প্রশিক্ষণ ইনস্টিটিউট (নিপোর্ট) একটি স্বায়ত্তশাসিত জাতীয় গবেষণা ইনস্টিটিউট যা বাংলাদেশে পরিবার পরিকল্পনা নিয়ে গবেষণা করে এবং পরিবার পরিকল্পনার সাথে জড়িত সরকারী কর্মকর্তাদের প্রশিক্ষণ দেয় এবং এটির সদর দপ্তর বাংলাদেশের আজিমপুর, ঢাকায় অবস্থিত। নিপোর্টের আওতাধীন ১৪ টি আঞ্চলিক জনসংখ্যা প্রশিক্ষণ ইনস্টিটিউট (আরপিটিআই) ও ২১ টি আঞ্চলিক প্রশিক্ষণ কেন্দ্র (আরটিসি) রয়েছে। আরপিটিআই ও আরটিসি সমূহ বিভাগ, জেলা ও উপজেলা পর্যায়ে অবস্থিত। নিপোর্টের তিনটি ইউনিট রয়েছে যথাক্রমে: প্রশাসন, গবেষণা ও প্রশিক্ষণ। নিপোর্টের প্রধান হিসেবে বাংলাদেশ সরকারের একজন অতিরিক্ত সচিব মহাপরিচালক হিসেবে দায়িত্ব পালন করেন। এছাড়াও তিনটি ইউনিটের তিনজন পরিচালক আছেন। এছাড়াও অনেক কর্মকর্তা ও কর্মচারী কর্মরত আছেন। নিপোর্টের মোট জনবল ৮১৩ জন। 
প্রতিষ্ঠানটি ১৯৭৭ সালের জুলাইয়ে জাতীয় জনসংখ্যা প্রশিক্ষণ ইনস্টিটিউট হিসাবে প্রতিষ্ঠা লাভ করে। পরবর্তীতে ১৯৭৮ সালে গবেষণা ইউনিটকে অন্তর্ভূক্ত করে জাতীয় জনসংখ্যা গবেষণা ও প্রশিক্ষণ ইনস্টিটিউট(নিপোর্ট) হিসেবে আত্মপ্রকাশ করে। ১৯৮০ সালে প্রতিষ্ঠানটিকে আঞ্চলিক জনসংখ্যা প্রশিক্ষণ ইন্সটিটিউট এবং আঞ্চলিক প্রশিক্ষণ কেন্দ্র এর দায়িত্বে নিযুক্ত করা হয়। ইনস্টিটিউটটি বাংলাদেশে জনসংখ্যা জরিপ চালায়। এটি স্বাস্থ্য শিক্ষা ও পরিবার কল্যাণ বিভাগ, স্বাস্থ্য ও পরিবার কল্যাণ মন্ত্রণালয়ের অধীনে রয়েছে।
ব্রজ

ব্রজ ভারতের উত্তর প্রদেশের মথুরা জেলার বৃন্দাবনের আশেপাশের একটি অঞ্চল যা ব্রাজ বা বৃজভূমি নামেও পরিচিত। যদিও এটি ভারতের কোনও স্পষ্টভাবে সংজ্ঞায়িত রাজনৈতিক অঞ্চল নয়, তবে সাংস্কৃতিকভাবে খুব ভালভাবে পরিচিত। অঞ্চলটি মথুরা, জলেসার, আগ্র, হাট্রাস এবং আলিগড় থেকে শুরু করে এটা, আওরাইয়া এবং ফারুকাবাদ জেলা পর্যন্ত বিস্তৃত। 
এটি কৃষ্ণের আবাসভূমি হিসাবে বিশ্বাস করা হয় এবং এটি সংস্কৃত শব্দ "ভ্রাজ" থেকে উদ্ভূত।
নোবেল পুরস্কার ২০১৯

নোবেল পুরস্কার প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৯ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় যথাক্রমে ৭ অক্টোবর তারিখে চিকিৎসাবিজ্ঞানে, ৮ অক্টোবর তারিখে পদার্থবিজ্ঞানে, ৯ অক্টোবর তারিখে রসায়নে, ১০ অক্টোবর তারিখে সাহিত্যে, ১১ অক্টোবর তারিখে শান্তিতে এবং ১৪ অক্টোবর তারিখে অর্থনীতিতে পুরস্কার প্রাপকের নাম ঘোষণা করা হবে। এ বছর (২০১৯) মোট ১৪ জন ব্যক্তি নোবেল পুরস্কারে ভূষিত হয়েছেন; যাদের মধ্যে রয়েছে জাপানি (১ জন), কানাডীয় (১ জন), মার্কিন (৩ জন), ইংরেজ (২ জন), সুইস (২ জন), ভারতীয় (১ জন), ফরাসি (১ জন), ইথিওপিয়ান (১ জন), সুইডিশ (২ জন) ।
৭ অক্টোবর তারিখে চিকিৎসাবিজ্ঞানে নোবেল পুরস্কার প্রাপকের নাম ঘোষণা করে সুইডেনের ক্যারোলিন্সকা ইনস্টিটিউটের নোবেল কমিটি। মানবদেহে কোষ কীভাবে আক্সিজেনের উপস্থিতি টের পায় এবং এর সঙ্গে মানিয়ে নেয় তা আবিষ্কারের জন্য ২০১৯ সালে চিকিৎসা বিজ্ঞানে নোবেল পুরস্কার দেয়া হয়েছে যৌথভাবে উইলিয়াম কায়েলিন জুনিয়র, স্যার পিটার জে. র‍্যাটক্লিফ ও গ্রেগ এল. সেমেনজাকে। হাভার্ড বিশ্ববিদ্যালয়ের চিকিৎসা শাস্ত্রের অধ্যাপক ও ডানা ফার্বার ক্যান্সার ইনস্টিটিউটের গবেষক উইলিয়াম কাইলিন ক্যান্সারের ঝুঁকি তৈরি করে এমন জেনেটিক সিনড্রম নিয়ে পরীক্ষা চালিয়ে ভিএইচএল নামের একটি জিন থেকে কীভাবে হাইপেল লিনডাউস নামের রোগের উৎপত্তি এবং এর সাথে অক্সিজেনের মাত্রার কী সম্পর্ক তা বের করেছেন; অপরদিকে, জন হপকিন্স ইউনিভার্সিটি স্কুল অব মেডিসিনের অধ্যাপক গ্রেগ সেমেনজা অপর্যাপ্ত অক্সিজেনের সাথে কীভাবে ক্যান্সারের কোষগুলো খাপ খাইয়ে নেয় তা আবিষ্কার করেছেন এবং ফ্রান্সিস ক্রিক ইনস্টিটিউটের ক্লিনিক্যাল রিসার্চ ডিরেক্টর পিটার র‌্যাটক্লিফ হাইপোক্সিয়া নামের একটি রোগে শরীরের কোষগুলো কীভাবে প্রতিক্রিয়া দেখায় তা নিয়ে গবেষণা করেছেন। ক্যারোলিনস্কা ইনস্টিটিউটের নোবেল কর্তৃপক্ষ তাদের বিবৃতিতে জানায়, "ফিজিওলজির (শারীরবৃত্ত) ক্ষেত্রে তিনজনের এ আবিষ্কারের মৌলিক গুরুত্ব রয়েছে এবং তা রক্তশূন্যতা, ক্যান্সার ও আরও অনেক রোগের বিরুদ্ধে লড়াইয়ে আশাপ্রদ নতুন কৌশলের জন্য পথ করে দিয়েছে।"
রাজকীয় সুয়েডীয় বিজ্ঞান অ্যাকাডেমির (দ্য রয়্যাল সুইডিশ একাডেমি অব সায়েন্স) নোবেল পুরস্কার বিষয়ক সমিতি ৮ অক্টোবর তারিখে পদার্থবিজ্ঞানে নোবেল পুরস্কার প্রাপকদের নাম ঘোষণা করে। ভৌত বিশ্বতত্ত্ব নামক জ্ঞানের শাখায় একাধিক তাত্ত্বিক আবিষ্কার এবং সৌরজগতের বাইরে অবস্থিত একটি নক্ষত্রকে কেন্দ্র করে ঘূর্ণায়মান একটি গ্রহ আবিষ্কারের জন্য যৌথভাবে জিম পিবল্‌স, মিশেল মাইয়র ও দিদিয়ে কেলোজকে ২০১৯ সালে পদার্থবিজ্ঞানে নোবেল পুরস্কার দেয়া হয়। প্রিন্সটন বিশ্ববিদ্যালয়ের পদার্থবিজ্ঞানের অধ্যাপক জিম পিবলস ভৌত বিশ্বতাত্ত্বিক বিষয়াবলি নিয়ে প্রচুর তথ্য আবিষ্কার করেছেন; অপরদিকে, জেনেভা বিশ্ববিদ্যালয়ের নভোপদার্থবিজ্ঞানের অধ্যাপক মিশেল মাইয়র এবং জেনেভা বিশ্ববিদ্যালয় ও ক্যামব্রিজ বিশ্ববিদ্যালয়ের পদার্থবিজ্ঞানের অধ্যাপক দিদিয়ে কেলোজ যৌথভাবে সৌরজগতের বাইরে বহির্গহ (এক্সোপ্ল্যানেট) নামক গ্রহ, যেটি অন্যান্য গ্রহের মতোই নক্ষত্রকে প্রদক্ষিণ করে তা আবিষ্কার করেছেন। রাজকীয় সুয়েডীয় বিজ্ঞান অ্যাকাডেমির নোবেল পুরস্কার সমিতি তাদের বিবৃতিতে জানায়, "মহাবিশ্বের কাঠামো অনুধাবন এবং সৌরজগতের বাইরে একটি নক্ষত্রকে কেন্দ্র করে ঘূর্ণায়মান গ্রহ আবিষ্কারের জন্য পদার্থবিজ্ঞানে এই বছরের নোবেল পুরস্কার দেয়া হয়েছে। তাদের আবিষ্কার আমাদের বিশ্ব সম্পর্কিত ধারণাগুলো চিরকালের জন্য পাল্টে দিয়েছে।।"
বর্বর জাতিগোষ্ঠী

বর্বর বা "বারবারাস" মূলত একটি জনগোষ্ঠীকে নির্দেশ করে যারা ভারতীয় মহাকাব্য মহাভারতে উল্লেখিত হয়েছিল। এই জনগোষ্ঠীর সাথে মহাভারতে যবন, শাকা, কামবোজা জাতিরও উল্লেখ ছিল। বর্তমান প্রেক্ষাপটে কোন অসভ্য ও হিংস্র প্রকৃতির মানুষদের বোঝাতে বর্বর শব্দটি ব্যবহৃত হয়ে থাকে।
শক্ত কিউই

অ্যাক্টিনিডিয়া আরগুটা বা শক্ত কিউই হলো জাপান, কোরিয়া, উত্তর চীন এবং রাশিয়ান সুদূর পূর্বের একটি বহুবর্ষজীবী দ্রাক্ষালতা । এই বর্গের অন্যান্য প্রজাতির তুলনায় এটি বাইরের অংশে চুলের মতো আঁশ ছাড়াই ছোট কিউই ফল উৎপাদন করে।
ফলটিকে শক্ত কিউইফল, কিউই বেরি, আর্কটিক কিউই, বেবি কিউই, মিষ্টি কিউই, আঙ্গুর কিউই, উত্তরের কিউই বা ককটেল কিউই হিসাবে উল্লেখ করা হয়, এবং স্বাদে ও দেখতে কিউইফলের মতো ভক্ষণীয়, বেরি বা আঙ্গুরের আকারের ফল তবে সবুজ, বাদামী বা বেগুনি রঙের মসৃণ ত্বক, আবার কখনও কখনও লাল আভাযুক্ত। কিউইফলের চেয়ে প্রায়শই বেশি মিষ্টি, শক্ত কিউইফল পুরোটা খাওয়া যায় এবং খোসা ছাড়ানোর প্রয়োজন হয় না। পাতলা ত্বকযুক্ত এর বহিরাবরণ মসৃণ এবং চামড়াযুক্ত।
১৮৪৩ সালে ফিলিপ ফ্রাঞ্জ ভন সিবোল্ড এবং জোসেফ জেরহার্ড জুকারিনি অ্যাক্টিনিডিয়া আরগুটাকে ("Actinidia arguta") ট্রোকোস্টিগমা আরগুটাম ("Trochostigma argutum") হিসাবে প্রথম বর্ণনা করেন। জুলেস এমিলি প্লাঞ্চনের দুর্বল প্রস্তাব প্রকাশের পর ১৮৬৭ সালে ফ্রিডরিচ আন্তন উইলহেলম মিকুয়েল প্রজাতিগুলিকে এক্টিনিডিয়া বর্গে স্থানান্তরিত করেন।
প্রজাতি তিনটি জাত নিয়ে গঠিত:
মূলত লুডভিগ ডিয়েলস ১৯০৫ সালে অ্যাক্টিনিডিয়া আরগুটা জাত জিরালাডিকে প্রজাতি হিসেবে (অ্যাক্টিনিডিয়া জিরালডি) বর্ণনা করেন, তবে পরে ১৯৭২ সালে ভ্লাদিমির নিকোলেভিচ ভোরোসিলভ এ. অর্গুটার জাত কমিয়ে আনেন। মূলত ১৯০৪ সালে টেকনোশিন নাকাই এ. আরগুটা জাত হাইপোলিউকা প্রজাতি র‌্যাঙ্কে (অ্যাক্টিনিডিয়া হাইপোলিউকা) বর্ণনা করেন, কিন্তু ১৯৮০ সালে সিরো কিতামুরা এ. আরগুটার জাত কমিয়ে আনেন। অ্যাক্টিনিডিয়া আরগুটাকে লিয়োকার্পা বিভাগে এবং সিরিজ লামেলাটা শ্রেণীতে রাখা হয়, তবে বর্তমান এই প্রশ্নবিদ্ধ শ্রেণিবিন্যাসটি অসমর্থিত।
 শক্ত কিউই জ্যাম তৈরিতে ব্যবহার করা যেতে পারে। 
কোরিয়ায় শক্ত কিউই "দারে" ( ) নামে পরিচিত )। "দারে-সান" নামে পরিচিত কচি পাতা প্রায়শই "নামুল" সবজি হিসাবে খাওয়া হয়।
বাংলাদেশের রাষ্ট্রপতি নির্বাচন, ২০০২

পূর্ববর্তী রাষ্ট্রপতি একিউএম বদরুদ্দোজা চৌধুরীর পদত্যাগের পরে ২০০২ সালের ৫ সেপ্টেম্বর বাংলাদেশে রাষ্ট্রপতি নির্বাচন অনুষ্ঠিত হয়। অপর দুই প্রার্থীর মনোনয়নপত্র বাতিল হওয়ার পরে নির্বাচন কমিশন ইয়াজউদ্দিন আহম্মেদকে রাষ্ট্রপতি হিসাবে ঘোষণা করে। ইয়াজউদ্দিন আহম্মেদ ২০০২ সালের ৬ সেপ্টেম্বর বাংলাদেশের রাষ্ট্রপতি হিসাবে শপথ গ্রহণ করেন।
বাংলাদেশের রাষ্ট্রপতি নির্বাচন, ২০০১

২০০১ সালের বাংলাদেশের রাষ্ট্রপতি নির্বাচন নভেম্বর ১২, ২০০১ এ অনুষ্ঠিত হয়েছিল। একিউএম বদরুদ্দোজা চৌধুরী বিনা প্রতিদ্বন্দ্বিতায় নির্বাচনে জয়লাভ করেছিলেন। প্রাথমিকভাবে দুটি মনোনয়নপত্র জমা দেওয়া হয়েছিল। পরে অন্য প্রতিযোগী তার মনোনয়ন প্রত্যাহার করে নেন। ফলে বদরুদ্দোজা চৌধুরীকে বাংলাদেশের রাষ্ট্রপতি পদে নির্বাচিত করা হয়। বদরুদ্দোজা চৌধুরী ১৪ নভেম্বর, ২০০১ সালে শপথ গ্রহণ করে রাষ্ট্রপতির দায়িত্ব গ্রহণ করেন।
বাংলাদেশের রাষ্ট্রপতি নির্বাচন, ১৯৭৪

প্রথম অপ্রত্যক্ষ রাষ্ট্রপতি নির্বাচন ১৯৭৪ সালের ২৪ শে জানুয়ারী অনুষ্ঠিত হয়েছিল। ১৯৭৫ সালের জানুয়ারিতে রাষ্ট্রপতি ব্যবস্থা প্রবর্তনের আগে সংসদীয় ব্যবস্থার অধীনে এটি প্রথম এবং শেষ রাষ্ট্রপতি নির্বাচন ছিল। অন্য কোনও প্রার্থী না থাকায় জাতীয় সংসদের বিনা ভোটে মোহাম্মদ মোহাম্মদউল্লাহ রাষ্ট্রপতি হিসাবে নির্বাচিত হয়েছিলেন। মোহাম্মদ মোহাম্মদউল্লাহ ১৯৭৩ সালের ২৭শে জানুয়ারি বঙ্গভবনে শপথ গ্রহণ করেছিলেন।
নানকিং চেরি

নানকিং চেরি ( প্রুনাস টোমেন্টোসা ) হলো উত্তর এবং পশ্চিম চীন ( তিব্বত সহ), কোরিয়া, মঙ্গোলিয়া এবং সম্ভবত উত্তর ভারতে ( জম্মু ও কাশ্মীর, সম্ভবত সেখানে কেবল চাষ করা হয়েছিল) "চেরির" একটি প্রজাতি। পি. টোমেন্টোসার অন্যান্য সাধারণ নামগুলির মধ্যে রয়েছে কোরিয়ান চেরি, মাঞ্চু চেরি, ডাউনি চেরি, সাংহাই চেরি, অ্যান্ডো চেরি, পার্বত্য চেরি, চীনা গুল্ম চেরি বা চীনা বামন চেরি ।
বাংলাদেশের রাষ্ট্রপতি নির্বাচন, ১৯৯৬

১৯৯৬ সালের বাংলাদেশী রাষ্ট্রপতি নির্বাচনটি জুলাই ২৩, ১৯৯৬ সালে অনুষ্ঠিত হয়েছিল। শাহাবুদ্দিন আহমেদ ক্ষমতাসীন দল দ্বারা মনোনীত হয়ে নির্বাচিত হয়েছিলেন। তার শপথ গ্রহণের অনুষ্ঠানটি ৯ই অক্টোবর, ১৯৯৬ সালে অনুষ্ঠিত হয়েছিল। তার পাঁচ বছরের মেয়াদ শেষ হয়ে গেলে তিনি তার স্থলে একিউএম বদরুদ্দোজা চৌধুরীকে পদে অধিষ্ঠিত করেন।
কলোরাডো নদী

কলোরাডো নদী দক্ষিণ-পশ্চিম যুক্তরাষ্ট্র এবং উত্তর মেক্সিকোর অন্যতম প্রধান নদী (রিও গ্র্যান্ডের সাথে)। ১,৪৫০ মাইল দীর্ঘ (২,৩৩০ কিমি) নদীটি একটি বিস্তীর্ণ, শুষ্ক জলবিভাজিকাকে নিষ্কাশন করে, যা যুক্তরাষ্ট্রের সাতটি এবং মেক্সিকোর দুটি রাজ্যের অংশকে ঘিরে রেখেছে। কলোরাডো কেন্দ্রীয় রকি পর্বতমালায় শুরু হয়, নদীটি সাধারণত অ্যারিজোনা-নেভাডা সীমান্তে লেক মেড পৌঁছানোর আগে কলোরাডো মালভূমি এবং গ্র্যান্ড ক্যানিয়নের মধ্য দিয়ে দক্ষিণ-পশ্চিমে প্রবাহিত হয়, যেখানে এটি দক্ষিণের সীমানার দিকে অগ্রসর হয়। মেক্সিকোয় প্রবেশের পরে, কলোরাডো বেশিরভাগ শুষ্ক কলোরাডো রিভার ডেল্টার কাছে বাজা ক্যালিফোর্নিয়া এবং সোনোরার মধ্যে অবস্থিত ক্যালিফোর্নিয়ার উপসাগরের তীরে এসে পৌঁছোয়।
এর নাটকীয় গিরিখাত, সাদা জলের নদীপ্রপাত এবং মার্কিন যুক্তরাষ্ট্রের ১১ টি জাতীয় উদ্যানের জন্য পরিচিত, কলোরাডো নদী এবং এর উপনদীগুলি ৪ কোটি লোকের প্রাণীয় জলের এক গুরুত্বপূর্ণ উৎস। নদী ও এর উপনদীগুলি বাঁধ, জলাশয় এবং কৃত্রিম জল-প্রণালীর বিস্তৃত ব্যবস্থা দ্বারা নিয়ন্ত্রিত হয়, যা বেশিরভাগ বছরগুলিতে কৃষি সেচ এবং গার্হস্থ্য জল সরবরাহের জন্য এটির পুরো প্রবাহকে সরিয়ে নেওয়া হয়। এর বৃহত প্রবাহ এবং খাড়া নতিমাত্রা জলবিদ্যুৎ শক্তি উৎপাদনের জন্য ব্যবহৃত হয় এবং এর প্রধান বাঁধগুলি ইন্টারমাউন্ট ওয়েস্টের বেশিরভাগ অংশে পিকিং পাওয়ার চাহিদা নিয়ন্ত্রণ করে। নিবিড় জলের ব্যবহারের ফলে নদীর নিন্ম প্রবাহের ১০০ মাইল (১৬০ কিলোমিটার) শুকিয়ে গেছে, যার ফলে ১৯৬০-এর দশক থেকে নদীটি খুব কমই সমুদ্রের কাছে পৌঁছেছে।
যাযাবর শিকারি-সংগ্রহকারীদের ছোট ছোট দলগুলির সাথে শুরু করে স্থানীয় আমেরিকানরা কমপক্ষে ৮,০০০ বছর ধরে কলোরাডো নদীর অববাহিকায় বসতি স্থাপন করেছে। ২,০০০ থেকে এক হাজার বছর আগে, জলবিভাজিকাটি ছিল বৃহত কৃষি সভ্যতার আবাসভূমি — উত্তর-আমেরিকার বেশ কয়েকটি পরিশীলিত আদিবাসী উত্তর আমেরিকার সংস্কৃতি হিসাবে বিবেচিত — যা অবশেষে তীব্র খরা এবং অনুউর্বর জমি ব্যবহারের ফলে হ্রাস পেয়েছে। বর্তমানে এই অঞ্চলে বাস করা বেশিরভাগ আদিবাসী অন্যান্য দল থেকে আগত যারা প্রায় ১,০০০ বছর আগে সেখানে বসতি স্থাপন করেছিল। ইউরোপীয়রা ষোড়শ শতাব্দীতে প্রথম কলোরাডো অববাহিকায় প্রবেশ করেছিল, যখন স্পেনের অভিযাত্রীরা এই অঞ্চের মানচিত্র তৈরি করা এবং নিজেদের এলাকা হিসাবে দাবী করা শুরু করে, যা ১৮২১ সালে স্বাধীনতার পরে মেক্সিকোর একটি অংশ হয়ে যায়। ইউরোপীয় এবং স্থানীয় আমেরিকানদের মধ্যে প্রাথমিক যোগাযোগ সাধারণত নদীর তীরবর্তী অঞ্চলে পশম বাণিজ্য এবং বিক্ষিপ্ত ব্যবসায়িক মিথস্ক্রিয়ায় সীমাবদ্ধ ছিল। ১৮৪৬ সালে কলোরাডো নদীর অববাহিকার বেশিরভাগটি মার্কিন যুক্তরাষ্ট্রের অংশে পরিণত হওয়ার পরেও নদীর গতিপথটি বেশিরভাগই কাল্পনিক ও অনুমানের বিষয় ছিল। উনিশ শতকের মাঝামাঝি সময়ে বেশ কয়েকটি অভিযান কলোরাডোকে চিত্রায়িত করে - যার মধ্যে জন ওয়েসলি পাওলের নেতৃত্বে গ্র্যান্ড ক্যানিয়নের নদীপ্রপাতে (র‌্যাপিড) চালানো অভিযান ছিল প্রথম।
বাংলাদেশের রাষ্ট্রপতি নির্বাচন, ১৯৯১

১৯৯১ সালের ৮ ই অক্টোবর, ১৯৯১ সালের বাংলাদেশের রাষ্ট্রপতি নির্বাচন অনুষ্ঠিত হয়েছিল। সংসদীয় ব্যবস্থা পুনরুদ্ধারের পর এটিই প্রথম পরোক্ষ নির্বাচন ছিল। আবদুর রহমান বিশ্বাসকে ক্ষমতাসীন দল বাংলাদেশ জাতীয়তাবাদী দল মনোনীত করেছিল এবং বদরুল হায়দার চৌধুরীকে বাংলাদেশ আওয়ামী লীগ মনোনীত করেছিল। ওই সময় আওয়ামী লীগ মনোনীত প্রার্থী বিচারপতি বদরুল হায়দার চৌধুরী বিএনপির আব্দুর রহমান বিশ্বাসের কাছে পরাজিত হন। নির্বাচনে আব্দুর রহমান বিশ্বাস পান ১৭২ ভোট ও বদরুল হায়দার চৌধুরী পান ৯২ ভোট।আবদুর রহমান বিশ্বাস রাষ্ট্রপতির কার্যালয়ের শপথ গ্রহণ করেন এবং ১৯৯১ সালের ১০ই অক্টোবর দায়িত্ব গ্রহণ করেন। এটি ছিল বাংলাদেশের সর্বশেষ প্রতিদ্বন্দ্বিতামূলক রাষ্ট্রপতি নির্বাচন।
এক হাসিনা থি এক দিওয়ানা থা

এক হাসিনা থি এক দিওয়ানা থা (বাংলা: "এক ছিল সুন্দরী, এক ছিল পাগল প্রেমিক") হল ২০১৭ সালে মুক্তিপ্রাপ্ত একটি ভারতীয় হিন্দি রোম্যান্টিক মিউজিক্যাল ড্রামা চলচ্চিত্র। এই ছবির কাহিনিকার, প্রযোজক ও পরিচালক ছিলেন সুনীল দর্শন। ছবিটিতে মুখ্য ভূমিকায় অভিনয় করেন শিব দর্শন, নাতাশা ফার্নান্ডেজ ও উপেন পটেল। এই ছবিতে সংগীত পরিচালনা করেন নাদিম সাইফি।
সাদাসিধা তরুণী নাতাশা (নাতাশা ফার্নান্ডেজ) পরপর এমন কয়েকটি ঘটনায় জড়িয়ে পড়ে, যার ফলে সে নিজেই উভয়-সঙ্কটে পড়ে যায়। মাউন্ট ইউনিক এস্টেটে তার পৈত্রিক ভিটেতে সে যায় তার প্রেমিক সানিকে (উপেন পটেল) বিয়ে করার উদ্দেশ্য নিয়ে। কিন্তু অসহায়ভাবে সেখানকার সুপুরুষ খামার-তত্ত্বাবধায়ক দেবধরের (শিব দর্শন) প্রেমে পড়ে যায়। অনুগ্রহ লাভের জন্য দেবধরের পুরুষালি, আগ্রাসী, অনড় অথচ কাব্যিক প্রচেষ্টা দেখে নাতাশার মনে হয়, তার স্বপ্নের শেষ গন্তব্য হল এই দেবধরই। কিন্তু নাতাশা বুঝতে পারে না যে কে এই দেবধর – সে কি তার স্বপ্ন বিচূর্ণ করার জন্য নিযুক্ত কোনও প্রতারক, নাকি শুধুই তার কল্পনা। নিজের প্রেমিক এবং যে পুরুষটির প্রতি তার আকর্ষণ, তাদের দুইয়ের মধ্যে দোলাচলে পড়ে যায় নাতাশা। তার মনে হয়, ভালোবাসাই হল সবচেয়ে মারাত্মক প্রতারণা।
কর্নওয়াল, ডার্টমাউথ, কারডিফ ও ম্যাঞ্চেস্টার সহ যুক্তরাষ্ট্রের একাধিক স্থানে এই ছবির শ্যুটিং হয়েছিল।
ছবির গান রচনা করেন এবং তাতে সুর দেন নাদিম-শ্রাবণ জুটির নাদিম। ২০১৭ সালের ১৩ জুলাই শ্রীকৃষ্ণ ইন্টারন্যাশানালের লেবেলে প্রকাশিত এই ছবির সাউন্ডট্র্যাক অ্যালবামে ছয়টি গান ছিল। পূর্ণাঙ্গ অ্যালবামটি রেকর্ড করেন পলক মুছল ও ইয়াসির দেসাই। গানগুলি ৪০০ মিলিয়নেরও বেশি ভিউ পেয়েছিল।
হুসিক সান্টুরিয়ান

হুসিক সান্টুরিয়ান (১০ই মে ১৯২০- ১ই ফেব্রুয়ারি,২০১১) আর্মেনিয়ান অ্যাপোস্টলিক চার্চের একজন আর্চবিশপ ছিলেন।
তুরস্কে জন্মগ্রহণ করা আজাট সান্টুরিয়ান, ১৯৭৪ সালে সোভিয়েত আর্মেনিয়ায় চলে এসেছিলেন। ১৯৫৬ সালে আর্মেনিয়ান অ্যাপোস্টলিক চার্চের জন্য সান্টুরিয়ানকে পুরোহিত এবং হুশিক নামটি উপাধিস্বরূপ দেওয়া হয়েছিল। 
তিনি মাদার সি অব হোলি এছমিয়াডজিন জানিয়েছিলেন যে ১ ফেব্রুয়ারি, তাঁর এমিনেন্স আর্চবিশপ হুসিক সান্টুরিয়ান তাঁর চিরন্তন বিশ্রামে প্রবেশ করেছিলেন। তিনি ব্রাদারহুড অফ হলিচিয়ায়াডজিনের সিনিয়র সদস্য ছিলেন। তিনি ছিলেন ৯১ বছর বয়সী। তাঁর এমিনেন্স আর্কবিশপ তাঁর মৃত্যুর আগ পর্যন্ত সেন্ট গায়েনের মঠ থেকে ডাক্তার এবং নানদের সহানুভূতিশীল যত্নের অধীনে ছিলেন।
আর্চবিশপ হুসিক সান্টোরিয়ান (ব্যাপটিসমাল নাম আজাত) ১৯২০ সালে সেবাস্তিয়া (তুরস্ক) শহরে জন্মগ্রহণ করেছিলেন। তিনি যখন ৫ বছর বয়সে তার বাবা-মাকে হারিয়েছিলেন এবং মিস ইয়াগবসনের "ট্র্যাচনটস বুইন" বাচ্চাদের বাড়ির তত্ত্বাবধানে জেবালে (লেবানন) বড় হয়েছিলেন। তিনি তাঁর পড়াশোনা শেষ করেন এবং ১৯৩৫ সালে জেবালের বাচ্চাদের বাড়িতে অবস্থান করেন এবং যান্ত্রিক কলা বিষয়ে কোর্স করতে জেরুজালেমে জার্মান শিশুদের বাড়িতে চলে আসেন। ১৯৩৮ সালে তিনি সেখান থেকে স্নাতক হন।
তিনি ১৯৩৯ সাল থেকে ১৯৪৫ সাল পর্যন্ত জেরুজালেমে একজন শিক্ষক এবং কেরানি হিসাবে কাজ করেছিলেন।
১৯৪৭ সালে তিনি আর্মেনিয়ায় চলে এসেছিলেন এবং ১৯৫৩ সাল পর্যন্ত তিনি তাঁর পেশায় বিভিন্ন প্রতিষ্ঠানে কাজ করেছেন।
১৯৫৩ সালে তিনি হলভোরিয়ান থিওলজিকাল সেমিনারে মাদার সি অব হলি এছমিয়াডজিনে প্রবেশ করেন। তিনি ১৯৫৫ সালে সেমিনারি থেকে স্নাতক হন এবং ডায়োকনেটে নিয়োগ পান।
১৯৫৬ সালের ফেব্রুয়ারিতে তাঁকে একজন ব্রহ্মচারী পুরোহিত হিসাবে নিয়োগ দেওয়া হয়েছিল এবং হুসিকের পুরোহিতের নাম দেওয়া হয়েছিল। তাঁর অধ্যাদেশের পরে, তাকে মাদার সের শিল্প সংগ্রহের পরিচালক হিসাবে দায়িত্ব দেওয়ার জন্য নিয়োগ দেওয়া হয়েছিল।
১৯৫৯ সালে তিনি আরচিমন্ড্রিট (ভার্দাপেট) পদমর্যাদা লাভ করেন।
১৯৬১ সালে তিনি আর্মেনিয়া ত্যাগ করেন আজারবাইজানের বাকুর ডায়োসিসের আর্মেনিয়ান প্রাইমেট হিসাবে দায়িত্ব পালন করার জন্য।
১৯৬২ সালের অক্টোবরে তিনি পবিত্রতা ভাস্কেন আই দ্বারা বিশপ হিসাবে পবিত্র হন He তিনি পেন্টিফিকাল এনসাইক্লিকাল অফ হিজিনেস ভাসকেন আই দ্বারা আর্কবিশপ পদে উন্নীত হন was
১৯৫৬ সালে তিনি মাদার ক্যাথেড্রালের গ্র্যান্ড স্যাক্রিস্টানের সহকারী হিসাবে নিযুক্ত হন।
১৯৭২ সাল থেকে, তিনি ২০০০ সালের অবধি মাদার ক্যাথেড্রালের গ্র্যান্ড স্যাক্রিস্টান হিসাবে হলি এচমিয়াডজিনের মাদার সি-এ দায়িত্ব পালন করেছিলেন।
তাঁর একনিষ্ঠ সেবার জন্য, পবিত্রতা কারেকিন ২ য়, সমস্ত আর্মেনিয়ানদের সুপ্রিম প্যাট্রিয়ার্ক এবং ক্যাথলিকরা অনুদান প্রদান করে
ইঞ্চি ইঞ্চি প্রেম

ইঞ্চি ইঞ্চি প্রেম একটি বাংলাদেশী চলচ্চিত্র যা রাজু চৌধুরী পরিচালিত এবং ববি এবং বাপ্পি চৌধুরী অভিনীত
সুর ও সংগীত পরিচালনা করেন আহমেদ হুমায়ুন। গানের কথাগুলো লিখেন সুদীপ কুমার দীপ।
তিরুবন্নামালাই

তিরুবন্নামালাই ভারতের তামিলনাড়ু রাজ্যের একটি শহর। শহরটি একটি বিশেষায়িত পৌরসভা সংস্থা দ্বারা শাসিত হয়। এর আয়তন ১৩.৬৪ বর্গকিলোমিটার এবং জনসংখ্যা ১৪৫২৮৭ জন। এটি তিরুবন্নামালাই জেলার সদরদপ্তর। শহরে রেলওয়ে পরিসেবা থাকলেও সড়কপথই যোগাযোগের প্রধান মাধ্যম। চেন্নাই আন্তর্জাতিক বিমানবন্দর শহরটির নিকটতম অভ্যন্তরীণ এবং আন্তর্জাতিক বিমানবন্দর। তিরুবন্নামালাইয়ের নাম অন্নমালাইয়ার মন্দিরের কেন্দ্রীয় দেবতার নাম থেকে এসেছে। কার্থিগাই দীপম উৎসব নভেম্বর এবং ডিসেম্বরের মধ্যে পূর্ণিমার দিন উদযাপিত হয় এবং এজন্য অন্নমালাই পাহাড়ের উপর একটি বিশাল আলোকসজ্জা প্রজ্জ্বলিত হয়। অনুষ্ঠানটিতে প্রায় ত্রিশ লক্ষ তীর্থযাত্রী উপস্থিত হয়। প্রতিটি পূর্ণিমার আগের দিন, তীর্থযাত্রীরা অন্নমালাই পাহাড়ের গিরিভালাম নামে একটি মন্দিরের চারদিকে ঘুরে বেড়ান, যাতে প্রতি বছর দশ লক্ষাধিক তীর্থযাত্রী অংশ নেয়।
অন্যান্য মন্দির ছাড়াও, গিরিভালামের পথে (পার্শ্ব) ৮টি গুরুত্বপূর্ণ দিকনির্দেশনায় ৮টি গুরুত্বপূর্ণ শিব মন্দির রয়েছে। এই ৮টি মন্দিরের সব শিবলিঙ্গ গুলো প্রাকৃতিকভাবেই গঠিত হয়েছে বলে মনে করা হয়।
অন্নামালাই পাহাড়ের পাদদেশে অবস্থিত, তিরুবন্নামালাই পল্লাভ, মধ্যযুগীয় চোল, পরবর্তী চোল, হৈসল, বিজয়জগর সাম্রাজ্য, কার্নিয়ী রাজত্ব, টিপু সুলতান এবং ব্রিটিশদের দ্বারা শাসিত হয়েছে। এটি হৈসল সাম্রাজ্যের রাজধানী ছিল। শহরটি অন্য নায়াক রাজধানীর মত অন্নামালাই মন্দিরের চারপাশে গড়ে উঠেছে। তিরুবন্নামালাই ১৮৮৬ সালে গঠিত একটি বিশেষ শ্রেণীর পৌরসভা দ্বারা পরিচালিত হয়। সমুদ্র পৃষ্ঠ থেকে এর উচ্চতা ২০০ মিটার। এর গরম ও শুষ্ক আবহাওয়ার অভিজ্ঞতা রয়েছে। একটি তীর্থযাত্রী শহর হ‌ওয়ায়, এখানকার অধিকাংশ মানুষ তৃণমন্ত্রণ সেক্টরে নিযুক্ত। এখানে ২৫টি প্রাথমিক বিদ্যালয়, ৯টি উচ্চ বিদ্যালয়, ১৮টি উচ্চ মাধ্যমিক বিদ্যালয়, চারটি আর্টস এবং বিজ্ঞান কলেজ, একটি সরকারি মেডিকেল কলেজ এবং চারটি ইঞ্জিনিয়ারিং কলেজ রয়েছে।
তিরুবন্নামালাই রাজ্য রাজধানী চেন্নাই থেকে ১৯৬ কিলোমিটার এবং ব্যাঙ্গালোর থেকে ২১০ কিলোমিটার দূরে অবস্থিত। অন্নামালাই পর্বতের উচ্চতা প্রায় ২,৬৬৯ ফুট। তিরুবন্নামালাই ১২° উত্তর অক্ষাংশ ও ৭৫.০৫° পূর্ব দ্রাঘিমাংশে অবস্থিত। সমুদ্র পৃষ্ঠ থেকে এর গড় উচ্চ ২০০ মিটার। শহরটি পূর্ব ঘাটের পূর্বদিকে অবস্থিত। তিরুবন্নামালাইয়ের ভূসংস্থান পশ্চিম থেকে পূর্ব দিকে প্রায় সমতলভূমি। তিরুবন্নামালাইয়ে সারা বছর গরম ও শুষ্ক আবহাওয়া অনুভূত হয়। এখানে তাপমাত্রা সর্বাধিক ৪০ ডিগ্রী সেন্টিগ্রেড থেকে সর্বনিম্ন ২০ ডিগ্রি সেন্টিগ্রেড থাকে। রাজ্যের বাকি অংশের মত এপ্রিল থেকে জুন হল উষ্ণতম মাস এবং জানুয়ারি থেকে ডিসেম্বর হল শীতলতম মাস। তিরুবন্নামালাইয়ের বার্ষিক বৃষ্টিপাত গড়ে ৮১৫ মিমি, যা রাজ্যের বার্ষিক গড় বৃষ্টিপাত ১০০৮ মিমি এর চেয়ে কম। দক্ষিণপশ্চিম মৌসুমী বায়ুর প্রভাবে জুন থেকে আগস্ট পর্যন্ত অল্প বৃষ্টিপাত হয়ে থাকে। উত্তরপূর্ব মৌসুমী বায়ুর প্রভাবে অক্টোবর, নভেম্বর ও ডিসেম্বর মাসে সবচেয়ে বেশি বৃষ্টিপাত হয়। শহরের আয়তন ১৬.৩ বর্গকিলোমিটার।
২০১১ সালের ভারতীয় জনগণনা অনুযায়ী তিরুবন্নামালাইয়ের মোট জনসংখ্যা ১৪৪,৬৮৩ জন, যার মধ্যে পুরুষ ৭২৩৫১ জন এবং নারী ৭২৩৩২ জন। নারী ও পুরুষের লিঙ্গ অনুপাত প্রতি ১০০০ জন পুরুষের বিপরীতে ৯৬০ জন নারী রয়েছে। স্বাক্ষরতার হার ৮১.৬৪%, যেখানে পুরুষ স্বাক্ষরতার হার ৮৫.৬% এবং নারী স্বাক্ষরতার হার ৭৭.৭%।
এক মন এক প্রাণ

এক মন এক প্রাণ হচ্ছে ২০১২ সালে মুক্তিপ্রাপ্ত একটি বাংলাদেশী প্রণয়-মারপিটধর্মী নাট্য চলচ্চিত্র। চলচ্চিত্রটি সোহানুর রহমান সোহান ও প্রযোজনা করেছেন খোরশেদ আলম। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস ও তমা মির্জা, মিশা সওদাগর, আলীরাজ, মাহমুদ সাজ্জাদ ও আফজাল শরীফ সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। চলচ্চিত্রটি ত্রিভুজ প্রেমের কাহিনি অবলম্বনে নির্মিত, এতে খানের বিপরীতে অপু বিশ্বাসের পাশাপাশি তমা মির্জা পার্শ্বচরিত্রে অভিনেত্রী হিসাবে অভিনয় করেন। চলচ্চিত্রটি ২০১২ সালের ২০ এপ্রিল মুক্তি পায়। এটি বক্স অফিসে ভালো ব্যবসা করে এবং সুপারহিট হিসাবে তকমা পায়। এটি ২০০৯ সালে মুক্তিপ্রাপ্ত বলিউড সিনেমা থ্রি ইডিয়টস এর আনফিসিয়াল পুনঃনির্মাণ।
"এক মন এক প্রাণ" চলচ্চিত্রের সুর ও সংগীতায়োজন করেছেন শওকত আলী ইমন।
বুক ফাটে তো মুখ ফোটে না

হান্ড্রেড পার্সেন্ট লাভ: বুক ফাটে তো মুখ ফোটে না হচ্ছে ২০১২ সালে মুক্তিপ্রাপ্ত একটি বাংলাদেশী অ্যাকশন ও প্রণয়ধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও প্রযোজনা করেছেন জননী কথাচিত্র। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস ও রুমানা খান এবং মিশা সওদাগর, সোহেল রানা, সাদেক বাচ্চু, উজ্জ্বল ও খালেদা আক্তার কল্পনা সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। এটি বংশী পৈডিপল্লি পরিচালিত এন টি রামা রাও জুনিয়র, কাজল আগারওয়াল ও সামান্তা আক্কিনেনি অভিনীত ২০১০ সালে মুক্তিপ্রাপ্ত তেলুগু চলচ্চিত্র "বৃন্দাবনম"-এর আনুষ্ঠানিক পুনঃনির্মাণ। এটি ২০১২ সালের ২৭ অক্টোবর ঈদুল আযহায় মুক্তি পায়। চলচ্চিত্রটি বক্স অফিসে ভালো ব্যবসা করে এবং সুপারহিট হিসাবে তকমা পায়। চলচ্চিত্রটি ২০১২ সালের সর্বাধিক উপার্জনকারী বাংলাদেশী চলচ্চিত্রগুলোর মধ্যে অন্যতম।
রিমান (শাকিব খান) শিল্পপতি মির্জা সাঈদ (কাজী হায়াৎ) এর একমাত্র সন্তান। রিমানকে তার কলেজের বান্ধবী সোহানা (রুমানা খান) ভালোবাসে কিন্তু রিমান  সোহানাকে শুধু বান্ধবী মনে করে। সোহানা আর টিউলিপ (অপু-বিশ্বাস) তারা দুজন বান্ধবী। তবে তারা আসলে একে অপরের চাচাতো বোন। কিন্তু সেটা কেউই জানে না। যদিও পরবর্তীতে ঘটনার একপর্যায়ে তারা জানতে পারেন যে তারা সম্পর্কে চাচাতো বোন।
টিউলিপের বাবার নাম শরীফ চৌধুরী (সোহেল রানা) ও সোহানার বাবার নাম ফরিদ চৌধুরী (উজ্জল)। টিউলিপ (অপু-বিশ্বাস) এর ফুপা আমজাদ খান (সাদেক বাচ্চু) টিউলিপ কে পুত্রবধূ করে শরীফ চৌধুরীর সম্পত্তির মালিক হতে চায়। তাই আমজাদ খান ষড়যন্ত্র করে শরীফ ও ফরিদ চৌধুরীর মধ্যে শত্রুতা তৈরি করে দুই ভাইকে আলাদা করে দেন। আমজাদ খানের পুত্র "বদরুল<nowiki>"</nowiki> (মিশা সওদাগর) একজন গুন্ডা এবং মাস্তান। বদরুল টিউলিপকে বিয়ে করতে চায়। যখন টিউলিপের বিয়ে নিয়ে কথা হয় তখন টিউলিপ নিজের দাদার সাথে পরামর্শ করেন এবং বিয়ে আটকাতে প্রেমিকের ভূমিকায় অভিনয় করার জন্য রিমানকে বাড়িতে নিয়ে আসে, এবং সবাইকে জানিয়ে দেয় যে রিমানকে সে ভালোবাসে। কিন্তু রিমান অভিনয় করতে এসে সত্যি সত্যি ভালোবেসে ফেলে টিউলিপকে এবং টিউলিপও রিমানকে ভালোবেসে ফেলে। আর এই কথা জানতে পেরে খুবই কষ্ট পায় সোহানা তাই সে টিউলিপের সুখের জন্য নিজের ভালোবাসাকে উৎসর্গ করেন।
এদিকে রিমান ফরিদ চৌধুরী ও শরীফ চৌধুরীর মধ্যে শত্রুতার বিরুদ্ধ মিটিয়ে দিয়ে দুই ভাইকে একসাথে মিলিয়ে দেন। অন্যদিকে শরীফ চৌধুরী টিউলিপকে রিমানের সাথে বিয়ে দেওয়ার সিদ্ধান্ত নেন। তবে বদরুল এই সিদ্ধান্তের কথা জানতে পেরে ক্ষিপ্ত হন, এবং সবাইকে বলে দেন যে রিমান টিউলিপ এর প্রেমিক নয় সে শুধুমাত্র প্রেমিকের ভূমিকায় অভিনয় করছে। এদিকে সোহানার বাবা জানতে পারেন যে সোহানা এক ছেলেকে ভালোবাসতেন এবং সেই ছেলেটি সোহানাকে ছেড়ে চলে গেছেন। তাই সোহানার বাবা রাগান্বিত হয়ে সেই ছেলের মা-বাবাকে ধরে নিয়ে আসেন এবং জানতে পারেন যে, যেই ছেলেটিকে সোহানা ভালোবাসতেন সেই ছেলেটি হলো রিমান! আর তখন সবাই  রিমানকে প্রতারক ভেবে ভুল বুঝে। তবে প্রতারণার কারণে রিমানকে যখন সোহানার বাবা মারতে থাকেন তখন সোহানার দাদা এসে সব ঘটনা সবার সামনে খুলে বলেন। আর এতে প্রমাণ হয় রিমান এসবকিছু টিউলিপের ভালোর জন্যই করেছে। কিন্তু এরই মধ্যে টিউলিপকে অপহরণ করেন বদরুল। এরপর রিমান বদরুলের কাছ থেকে টিউলিপ কে উদ্ধার করলে পুলিশ এসে ধরে নিয়ে যায় বদরুলকে। তারপর সবার মিলনে চলচ্চিত্রটির সমাপ্তি ঘটে।
"বুক ফাটে তো মুখ ফোটে না" চলচ্চিত্রের সুর ও সংগীতায়োজন করেছেন আলী আকরাম শুভ।
সে আমার মন কেড়েছে

সে আমার মন কেড়েছে হচ্ছে ২০১২ সালে মুক্তিপ্রাপ্ত একটি বাংলাদেশী প্রণয়ধর্মী মারপিট চলচ্চিত্র। চলচ্চিত্রটি পরিচালনা করেছেন সোহানুর রহমান সোহান ও প্রযোজনা করেছেন শাপলা কথাচিত্র। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও শ্রাবস্তী দত্ত তিন্নি। আহমেদ শরীফ, মিশা সওদাগর এবং আলমগীর সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। "সে আমার মন কেড়েছে" ২০১২ সালের ২০ আগস্ট মুক্তি পায়। এটি মার্কিন চলচ্চিত্র "ফ্রেঞ্চ কিস" থেকে অনুপ্রাণিত।
"সে আমার মন কেড়েছে" চলচ্চিত্রের সুর ও সংগীতায়োজন করেছেন শওকত আলী ইমন।
কি দারুণ দেখতে!

কি দারুণ দেখতে! হলো ওয়াজেদ আলী সুমন পরিচালিত ২০১৪ সালের বাংলাদেশী বাংলা ভাষার চলচ্চিত্র ছবিতে অভিনয় করেছেন মাহিয়া মাহি, বাপ্পি চৌধুরী, ওমর সানী, এবং মিশা সওদাগর। 
রাস্তার পাশের থেকে নিজেকে বাঁচাতে এবং তার সত্যিকারের ভালবাসার সন্ধান করতে মাহি নিজেকে একজন কালো মহিলা হিসাবে ছদ্মবেশ দিতেন। এদিকে একটি নম্র ছেলে আপন এবং একটি গুন্ড-টাইপড ছেলে সোনারাম তার প্রেমে পড়ে যায়। মাহি কি তার সত্যিকারের প্রেম খুঁজে পাবে?
মূলত কি দারুন দেখতে মুক্তি ২৯ নভেম্বর ২০১৩ সালে ৭০ টি প্রেক্ষাগৃহে অনুষ্ঠিত হওয়ার কথা ছিল। রাজনৈতিক দলগুলোর সহিংসতা বিক্ষোভ, ধর্মঘট, এবং ১৮ দলীয় বিরোধী জোটের যে মাসগুলিতে নেতৃত্বের মাসের দিকে ডাকা হয়েছিল তাতে জড়িত থাকার কারণে এটি স্থগিত করা হয়েছিল। ৫ জানুয়ারী ২০১৪ এর সাধারণ নির্বাচনের পর ৩১ জানুয়ারি ২০১৪ তে মুক্তি পায়
শ্রীয়া শর্মা

শ্রীয়া শর্মা একজন ভারতীয় চলচ্চিত্র অভিনেত্রী এবং মডেল, যাকে মুলত তেলুগু চলচ্চিত্রে দেখা যায়।
শ্রীয়া শর্মা ভারতের হিমাচল প্রদেশের নুরপুর শহরে জন্মগ্রহণ করেন। তার বাবা একজন ডাক্তার এবং মা একজন ডায়েটেশিয়ান। তার একজন ছোট ভাইও রয়েছে।
নির্মলা বিশ্বেশ্বর রাও

ডঃ নির্মলা বিশ্বেশ্বর রাও (জন্ম: ২৯শে মে ১৯৬৯ ) কুচিপুড়ি এবং ভরতনাট্যমের এক ধ্রুপদী নৃত্যশিল্পী। তিনি কুচিপুড়ি নৃত্যের শীর্ষস্থানীয় উপস্থাপক এবং ধ্রুপদী নৃত্যের অন্যতম সেরা নৃত্যশিল্পী। তিনি কুচিপুড়ি নৃত্যের অন্যতম সেরা নৃত্যাঙ্গনার মধ্যে "প্রথম ব্যালেরিনা" হিসাবে বিবেচিত।
নির্মলা জন্মগ্রহণ করেন কামনা রামচন্দর রাও এবং সীতা মহা লক্ষ্মীর ঘরে। তিনি তাঁর গুরু চিন্তা রামমুর্তির কাছে ১০ বছর বয়সে নাচ শিখতে শুরু করেছিলেন। ১৯৮৮ সালের এপ্রিলে কাদিমি বিশ্বেশ্বর রাওকে বিয়ে করেন। স্বামীর উৎসাহে তিনি নৃত্যে এমএ এবং এমফিল সম্পন্ন করেন। তিনি পশুপতি রাম লিঙ্গ শাস্ত্রীর কাছ থেকে শিখেছিলেন। ১৯৯৮ সালে তিনি অন্ধ্রপ্রদেশ সরকার এবং ভারতের সাংস্কৃতিক কলা স্বীকৃত <nowiki>"নির্মলা নৃত্য নিকেতন"</nowiki> নামে একটি প্রতিষ্ঠান স্থাপন করেন।
শিক্ষাগত যোগ্যতা: বিএ (অন্ধ্র বিশ্ববিদ্যালয়), নৃত্যের সার্টিফিকেট কোর্স (তেলুগু বিশ্ববিদ্যালয়) নৃত্যের এমপিএ (কেন্দ্রীয় বিশ্ববিদ্যালয়), এম.ফিল (তেলুগু বিশ্ববিদ্যালয়), হায়দ্রাবাদ, চারুকলায় পিএইচডি (তেলুগু বিশ্ববিদ্যালয়) হায়দ্রাবাদ, ভারত (২০১১)
আট বছর বয়স থেকে শুরু করে শৈশবে দুর্দান্ত নৃত্য পরিবেশন করেছেন: পুষ্পাঞ্জলি, মান্দুকা শব্দম, রামপট্টবিশেকাম
পেশাদারী নৃত্যশিল্পী হিসাবে আত্মপ্রকাশ: ১৯৯৪ সাল থেকে
সম্পাদনা মঞ্চ: অন্ধ্র প্রদেশের ৪০০ বছরের ঐতিহাসিক শহর হায়দ্রাবাদের যেসব স্থানে নৃত্য পরিবেশন করেছেন: রবীন্দ্র ভারতী, ত্যাগরায় গণসভা, হরি হর কলা ভবনাম, ললিতা কলাথোরানম, শিল্পরমণ শিল্পকলা বেদিকা, লাল বাহাদুর স্টেডিয়াম, সুন্দরিয়া বিজ্ঞান কেন্দ্র, ইন্দিরা প্রিয়দর্শিনী অডিটোরিয়াম, সিটি সেন্ট্রাল লাইব্রেরি এবং হায়দ্রাবাদের অন্যান্য সমস্ত নামী মঞ্চ।
দিল্লিতে: তৃতীয় বিশ্ব তেলুগু ফেডারেশন (সিরি ফোর্ট অডিটোরিয়াম)
ধীশক্তি রাজ্য পশ্চিমবঙ্গে : শিলিগুড়ি উৎসব - শিলিগুড়ি
অন্যান্য স্থান: মহারাষ্ট্র, তামিলনাড়ু, উড়িষ্যা (কোনার্ক উৎসব) বিজয়ওয়াদা, গুন্টুর, বিশাখাপত্তনম তিরুপতি, কাদাপা, নেলোরে, ভদ্রাচালাম, গাদওয়াল, পুনে, ভুবনেশ্বর।
বিদেশে নৃত্য প্রদর্শন: পোল্যান্ড, তুরস্ক, বুলগেরিয়া, অস্ট্রিয়া, শ্রীলঙ্কা, মালয়েশিয়া, সিঙ্গাপুর, মরিশাস, দোহার, কাতার, মাস্কট, দুবাই, বাহরাইন।
ব্যালে
- মোহিনী ভষ্মাসুর - মোহিনী চরিত্রে
- শকুন্তলা পরিণাম - শকুন্তলার চরিত্রে
- আনন্দ তান্ডবম - পার্বতীর চরিত্রে
- গজাননীয়াম - লক্ষ্মীর চরিত্রে
- শশীরেখা পরিনায়ম - নৃত্যশিল্পীর চরিত্রে
- শ্রী রাম কথা সারম - নৃত্যশিল্পীর চরিত্রে
- ক্ষমায়া ধরিত্রী - খসামায়া ধরিত্রীর চরিত্রে
- শ্রী রমা দাশু চরিত্র - সীতার চরিত্রে
- দশাবতারাম - ভগবান বিষ্ণুর চরিত্রে
- নব দুর্গা মহোৎসবম - দুর্গার চরিত্রে
- শ্রী কৃষ্ণ বিলাসম - রাধার চরিত্রে
- রূথু শোভা - প্রকৃতি মঠ (প্রকৃতির দেবী) হিসাবে
- "ভারতীয় নৃত্যের ঝরি" - ভারতের ধ্রুপদী নৃত্যশিল্পী হিসাবে
- লাকুমা স্বান্তন - রানির চরিত্রে
পুরস্কার
বিচিত্র স্বাদে একক উপস্থাপনা
ভাবনা রাধাকৃষ্ণন

ভাবনা রাধাকৃষ্ণন (বিবাহপূর্ব "টি.এম ভাবনা", জন্ম ২৮শে জুলাই ১৯৬১) হলেন একজন কর্ণাটকী গায়ক এবং মালয়ালম চলচ্চিত্রের নেপথ্য সঙ্গীতশিল্পী। তিনি ১৯৯৭সালে "কালিয়ত্তম" ছবিতে "এননোডেন্থিনি পিনাক্কাম" গানের জন্য সেরা গায়কের জন্য কেরালার রাজ্য চলচ্চিত্র পুরস্কার পেয়েছিলেন। তিনি কেরালা বিশ্ববিদ্যালয় থেকে সঙ্গীতে ডক্টরেট ডিগ্রি অর্জন করেছিলেন।
১৯৬১ সালের ২৮শে জুলাই ভাবনা পালক্কাড়ে জন্মগ্রহণ করেন। তিনি কেরালার একজন বিখ্যাত নেপথ্য কণ্ঠশিল্পী। 
এই গায়ক কেরালায় ৩০০ টিরও বেশি মঞ্চে সংগীতানুষ্ঠানে গান শুনিয়েছেন। সংগীতের ক্ষেত্রে তাঁর বিস্তৃত জ্ঞানের পরিধি নিয়ে তিনি কেরলের কোল্লাম শহরের এস এন কলেজে কর্ণাটকী সংগীতের সহযোগী অধ্যাপক পদে নির্বাচিত হন। তিনি এই প্রতিষ্ঠানে বেশ কয়েক বছর ধরে রাজ্যের বহু সংগীত উচ্চাকাঙ্ক্ষীর কাছে সংগীতের জ্ঞান প্রচার করার দায়িত্ব পালন করেছিলেন। তিনি ভক্তিমূলক সংগীত গায়ক হিসাবেও পরিচিত।
১৯৯১ সালে 'থাঙ্কাভিলাকানম্মা' গান দিয়ে তিনি নেপথ্য সঙ্গীতশিল্পী হিসাবে প্রথম সুযোগ পান। এই গানটি তিনি এমজি শ্রীকুমার, শিশু শিল্পী কবিতা এবং শ্রীমান জয়রামের সাথে গেয়েছিলেন। তবে তিনি যখন ‘কালিয়াত্তম’ চলচ্চিত্রের জন্য গান করার প্রস্তাব পেয়েছিলেন তখন তিনি সকলের নজরে আসেন। এটি পরিচালক ছিলেন জয়রাজ। এই ছবিতে সংগীত পরিচালনা করেছিলেন কৈথাপ্রাম দামোদরন এবং আচু রাজামণি। ছবিটির জন্য সুরেশ গোপী সেরা অভিনেতার জাতীয় পুরস্কার পেয়েছিলেন এবং জয়রাজ পেয়েছিলেন সেরা পরিচালকের পুরস্কার।
চলচ্চিত্রটি সেরা সংগীতকারের জন্য ফিল্মফেয়ার পুরস্কারও পেয়েছিল। ছবিটি ১৯৯৭ সালে কেরল রাজ্য চলচ্চিত্র পুরস্কারও পেয়েছিল। ভাবনা রাধাকৃষ্ণণ সংগীত রচয়িতা কৈথাপ্রামের সাথে এই চলচ্চিত্রের জন্য কেরালা সরকার প্রদত্ত সেরা মহিলা নেপথ্য সঙ্গীতশিল্পী পুরস্কার পেয়েছিলেন।
১৯৯৮ সালে, মোহন কুপলারি পরিচালিত 'কাট্টথোরু পেনপুভু' ছবিটি মুক্তি পেয়েছিল এবং প্রবল জনপ্রিয় হয়েছিল। এই ছবিতে মুরলী ও সংগীতা মুখ্য চরিত্রে ছিলেন। ভাবনা সিন্ধুর সাথে 'মনসসিলেন্থে' নামক গানটি গেয়েছিলেন।
একই বছরে, তিনি কে.বি. মাডু পরিচালিত 'চিত্রশালাভম' চলচ্চিত্রের জন্য গান গেয়েছিলেন। ছবিটিতে সুর সংযোজন করেছিলেন আচু রাজামণি এবং পেরুম্বাবুর জি. রবীন্দ্রনাথ। ভাবনা এই চিলচ্চিত্রে ‘নন্দ কুমারানু’ গানটি গেয়েছিলেন। ২০০০ সালে, তিনি 'বরাভয়' চলচ্চিত্রের জন্য ‘ওরু নীলা মেঘম’ গানটি গেয়েছিলেন।
২০১০ সালে, তিনি 'আলেকজান্ডার দ্য গ্রেট' নামে একটি চলচ্চিত্রের জন্য একটি গান রেকর্ড করেছিলেন। ছবিটির সংগীতকার ছিলেন এম.জি. শ্রীকুমার এবং ছবিটি প্রযোজনা করেছিলেন অভিনেতা - প্রযোজক মোহনলাল।
তিনি ছবিতে যে গানগুলি গেয়েছেন তা হ'ল :-
খলিশাখালী বধ্যভূমি

খলিশাখালী বধ্যভূমি বাগেরহাট জেলার চিতলমারী উপজেলার চরবানিয়ারী ইউনিয়নের খলিশাখালী গ্রামে অবস্থিত।
২০১৭ সালে খলিশাখালী গ্রামে বধ্যভূমির সন্ধান পাওয়া যায়। একাত্তরে পাকবাহিনীর হত্যাযজ্ঞের নানা কাহিনীর কথা প্রকাশ হয়। এখানে যাদের হত্যা করা হয়েছিল তাদের অনেকের নাম পরিচয় জানা গেছ, অনেকর নাম জানা যায় নি। তখন থেকে প্রতিবছর এখানে শহীদদের স্মরণে শ্রদ্ধা নিবেদন করা হয়।
১৯৭১ সালের বাংলা ৫ আষাঢ় রোববার সকাল ১১টার দিকে পাকবাহিনী ও তাদের দোসরা মিলে এই এলাকায় হামলা চালায়। বলেশ্বর নদী দিয়ে গানবোট যোগে বাবুগঞ্জ বাজারে এসে তারা খলিশাখালী গ্রামে প্রবেশ করে। প্রবেশের সময় তারা এলাকায় নির্বিচারে গুলি চালায় এবং বাড়ি ঘরে ব্যাপক অগ্নিসংযোগ ঘটায়। মুক্তিযুদ্ধের সময় চিতলমারীর দশমহল এলাকাকে নিরাপদ আশ্রয় মনে করে পিরোজপুর, নাজিরপুর, উজিরপুর ও কচুয়াসহ বিভিন্ন অঞ্চলের লোকজন এখানে আশ্রয় নিয়েছিল।  পাকবাহিনীর গুলির শব্দে তারা এবং গ্রামবাসী খলিশাখালী ও পূর্বখড়মখালী গ্রামের একটি মাঠের হোগলা ও নলবনে লুকিয়ে থাকার জন্য আশ্রয় নেয়। এ সময় পাকবাহিনী তাদের উপরে নির্বিচারে গুলি চালায়। তাদের গুলিতে খড়মখালী গ্রামের বিমল কান্তি হীরা, ভদ্র কান্ত হীরা, রাজদেব হীরা, যোগেন্দ্র নাথ মজুমদার, মহেন্দ্র নাথ ম-ল, আদিত্য মজুমদার, নীল কমল মন্ডল, জিতেন মজুমদার, খগেন মন্ডল (খোকা), অমীয় চৌকিদারের ভাইসহ
সেদিন এখানে অর্ধশতাধিক লোক নিহত হয়।
২০১৭ সালে খলিশাখালী গ্রামে বধ্যভূমির সন্ধান নিয়ে স্থানীয় সাংবাদিক পংকজ মন্ডল, গোবিন্দ মজুমদার, সেলিম সুলতান সাগর একাধিক প্রতিবেদন প্রকাশ করেন। সেই হতে প্রতিবছর ২৬ শে মার্চ এখানে রাষ্ট্রীয়ভাবে শহীদদের স্মরণে শ্রদ্ধা নিবেদন করা হয়।